title: Rainbow Warriorin tapaus

text: Tällä välin tapauksen selvittämisessä tuli ongelmia. Ranskalaiset olivat olettaneet, että uusiseelantilaiset tekisivät yhteistyötä ranskalaisten selvitysryhmän kanssa, mutta he vaativatkin kaikkien tapaukseen liittyvien henkilöiden luovuttamista Uuteen-Seelantiin. Ranska vastasi, ettei se luovuta kansalaisiaan muihin maihin. Myöhemmin Ranskan pääministeri Fabius pyysi Uudelta-Seelannilta kaikkia tapaukseen liittyviä todisteita tutkimuksia varten. Fabius myönsi, että DGSE:n agentit olivat vastuussa Rainbow Warriorin upotuksesta ja he olivat toimineet määräysten mukaan. Tämän jälkeen Mitterrand joutui erottamaan vastuussa olevia henkilöitä: puolustusministeri Charles Hernu korvattiin Paul Quilèsilla, ja DGSE:n johtaja amiraali Pierre Lacosten korvasi puolestaan kenraali René Imbot. Lacoste väitti myöhemmin muistelmissaan, että käsky Rainbow Warriorin upottamisesta oli tullut suoraan presidentti Mitterrandilta, mutta Mitterrand väitti olleensa tietämätön asiasta.


title: Rainbow Warriorin tapaus

text: Uudessa-Seelannissa Mafartin ja Prieurin syytteet muutettiin lopulta tapoksi. Tämä herätti heti kritiikkiä ja syytöksiä siitä, että Ranska ja Uusi-Seelanti olisivat solmineet jonkinlaisen salaisen sopimuksen, mutta Pääministeri David Lange kiisti sopimuksen nopeasti julkisuudessa. Todennäköisempää onkin, että Uudessa-Seelannissa pelättiin murhasyytteen kaatuvan vähäisten todisteiden takia. 22. marraskuuta Mafart ja Prieur todettiin syyllisiksi ja heidät tuomittiin kymmenen vuoden vankeusrangaistuksiin. Ranska yritti sotkeutua oikeudenkäyntiin levittämällä huhuja siitä, että agenttipari ei olisikaan vastuussa pommi-iskusta vaan tekijät olisivat paenneet. Kun siinä ei onnistuttu, he aloittivat työn agenttiensa vapauttamiseksi. Uusi-Seelanti suostuikin siihen, että vangit siirrettiin Ranskaan kuuluvalle Hoan atollille, missä heidät oli määrä pitää kolmen vuoden ajan. Ranska antoi korvaukseksi Uudelle-Seelannille 4 500 000 puntaa ja esitti virallisen anteeksipyynnön. Kun asiasta oli neuvoteltu Uuden-Seelannin kanssa, Ranska oli uhannut vaikeuttaa Uuden-Seelannin lampaanlihan ja voin tuontia, ja varoitukseksi näiden tuotteiden tuonti Ranskan Uuteen-Kaledoniaan estettiin. Aikaansaatua sopimusta määrättiin valvomaan Javier Pérez de Cuéllar. Kuitenkin jo syyskuussa 1987 väitettiin, että Mafart ja Prieur toimivat Hoalla taistelusukeltajien kouluttajina. Joulukuussa ilmoitettiin, että Mafart oli lennätetty Pariisiin humanitäärisistä ja lääketieteelisistä syistä. Prieurkin lennätettiin lopulta saarelta vuonna 1988. Ranskalaiset olivat käyttäneet hyväksi sopimuskohtaa, jossa mainittiin poistumisen olevan mahdollista sairauden tai raskauden sattuessa. Niinpä ensin saarelle lennätettiin Prieurin mies, ja toukokuussa 1988 Jacques Chirac järjesti Prieurin pois saarelta raskauteen vedoten.


title: Viitasaaren Viesti

text: Viitasaaren Viesti on vuonna 1915 perustettu viitasaarelainen urheiluseura.


title: Viitasaaren Viesti

text: Viitasaaren Viestin perustamista alkoivat suunnitella vuonna 1914 metsäteknikko K. J. Bergström (myöh. Vuoristo) ja Toivo E. Mattinen. Urheiluseuran perustava kokous järjestettiin Viitasaarella 5. huhtikuuta 1915, jolloin johtokuntaan valittiin yksitoista jäsentä. Virallisesti seuran rekisteröinti kuitenkin tapahtui vasta vuonna 1933. Seuran toiminta lyhyitä poikkeuksia lukuun ottamatta on painottunut Viitasaaren kirkonkylälle. 1920-luvun alussa suojeluskuntaliike sai aktiivisimmat urheilijat mukaansa, ja seuran toiminta siirrettiin Keihärinkosken kylälle vuosiksi 1928–1941. Seura toimi vuodesta 1952 alkaen Urheilutalossa, joka valmistui keskustaan. Urheilutalo on sittemmin purettu, mutta aluetta nimitetään yhä ”Viestinmäeksi” urheiluseuran mukaan.


title: Viitasaaren Viesti

text: Viitasaaren Viestillä on kilpatoimintaa hiihdossa, kaukalopallossa, yleisurheilussa, voimailussa ja aikuisurheilussa.


title: The Plan

text: The Plan voi tarkoittaa


title: Hahlavuoren kalliomaalaus

text: Hahlavuoren kalliomaalaus sijaitsee Hirvensalmen kunnassa Puulaveden Kaiskonselän länsirannalla.


title: Hahlavuoren kalliomaalaus

text: Kalliomaalauksen löysivät Asko Husso ja Kari Pietarinen vuonna 1990. Maalaus herätti heti mielenkiinnon, koska arkeologit Juhani Grönhagen ja Martti Koponen sekä Timo Sepänmaa tarkastivat sen samana vuonna. Kohde on ajoitettu kivikautiseksi.


title: Hahlavuoren kalliomaalaus

text: Pystykallio, joka on lohkeillut voimakkaasti, sijaitsee koilliseen aukeavassa kallioseinämässä. Vesirajan ja kalliopinnan välissä sijaitsee kalliosta irronneet kivet louhikkona. Kuvakenttä sijaitsee kallion juurella yli 6 metriä järven pinnan yläpuolella ja on kooltaan 2,2×1,5 metriä. Sen yleisilme on punertava, joka ilmeisesti johtuu levinneestä punaväristä ja lukuisista kuvioista. Maalaus on ilmeisesti maalattu kallion juurella seisten.


title: Hahlavuoren kalliomaalaus

text: Kuvakentästä erottuu yli 20 kuvion osaa, joista osa on tunnistettavia kuvioita. Kuvakentästä erottuvat ainakin yksi vasemmalle katsovat hirvi, joka on ääriviivoin maalattu. Kaksi muuta hirveä on maalattu täyteisesti ja ne katsovat oikealle. Muut kolme peuraeläintä ovat epätäydellisiä tai tikkumaisesti maalattuja kuvioita ja niiden lajin määritys peuraksi tai hirveksi on vaikeaa, vaikka yksikin on maalattu 32 senttimetrin mittaiseksi. Kolme selvästi erottuvaa ihmishahmoa kohottaa käsiään (adorantti asento). Niiden pää on ilmaistu pisteellä paitsi "tukevalla" hahmolla, jolla se on kolmion muotoinen. "Tukevalla" on käsissään kaksi "keppiä", yksi suora ja toinen kaareva. Myös Lusin kalliomaalauksessa on kolmiopäinen ja paksuraajainen hahmo.


title: Hahlavuoren kalliomaalaus

text: Erityinen hahmo on neljäs ihmishahmo, jonka asento on pää alaspäin. Tällaisia kuvioita on myös Verijärven-, Haukkavuoren- ja Pyhänpään kalliomaalauksissa. "Sukeltajan" pää on nuolenkärjen muotoinen. Vaikuttaa siltä, että "sukeltajan" jalka koskettaa peuraeläimen jalkaa. Tällaisia ihmisen ja hirven kosketuksia esiintyy Suomessa kolmessa muussakin kohteessa. "Tukevan" hahmon yläpuolella oleva kuvio on ehkä geometrinen. Se esittää niin sanottua "kalottia" eli puoliympyrää, jonka halkaisee keskeltä pystyjana. Se on 20 senttimetrin levyinen. Muut kuviot ovat huonosti säilyneitä eikä niiden motiivia hahmota.


title: Hahlavuoren kalliomaalaus

text: On huomattu, että Hahlavuoren- ja Astuvansalmen maalaukset muistuttavat aiheiltaan toisiaan. Myös Verijärven kalliomaalauksella on hirven ja ihmisen kosketuskuvio vain 40 kilometrin päässä. Norjan Altassa "Ole Pedersen kentässä 11" on Vitträskin kalliomaalauksen verkon tapaisen kuvion vieressä myös peuraeläin, joka koskettaa pää alaspäin "sukeltavaa" hahmoa.


title: Käpinniemen kalliomaalaus

text: Käpinniemen kalliomaalaus sijaitsee Jämsän Kuorevedellä Kuoreveden Käpinniemessä Keski-Suomessa. Kalliomaalaukset sijaitsevat suuren siirtolohkareen järvenpuoleisessa sivussa.


title: Käpinniemen kalliomaalaus

text: Siirtolohkare sijaitsee 240 metriä koilliseen Kuoreveden kirkosta niemen kärjessä. Se on 5 metriä korkea ja 6 metriä leveä ja se seisoo kapean kannan varassa pystyssä. Kiveä kutsutaan Jättiläisenkiveksi ja se on jäänyt kahden mökin väliin.


title: Käpinniemen kalliomaalaus

text: Vuonna 1999 yritettiin löytää kiven pohjoispuolelle tehdystä koekuopasta merkkejä ihmistoiminnasta, mutta mitään ei löytynyt.


title: Käpinniemen kalliomaalaus

text: Kiven kylkeen on levitetty punaväriä läikiksi, mutta paikoin erottuu viivamaisia vetoja. Ne sijaitsevat 80–130 senttimetriä maan pinnasta ja ulottuvat 235 senttimetrin matkalle. Yhtään kuviota ei ole tunnistettu. Eniten väriä löytyy järven puolelta matalan lipan alta, mutta myös lipan yläpuolella ja vasemmalla. Sieltä täältä erottuu punavärin jäämiä.


title: Käpinniemen kalliomaalaus

text: Eräs yksityiskohta on 1,5 senttimetriä leveä ja 34 senttimetriä pitkä ylöspäin nouseva viiva, joka on mahdollisesti tehty sormella. Huomiota kiinnittää noin 30 senttimetriä pitkiä leveitä pystyvetoja, jotka on voitu tehdä kämmenpohjalla vetämällä. Muuten väriläikät ovat epämääräisen muotoisia.


title: Suomalainen vankileiriraportti

text: Suomalainen vankileiriraportti on Niilo Koljosen kirjoittama ja Erkki Vettenniemen toimittama tutkimus Neuvostoliiton totalitaarisen keskitysleirisysteemin oloista, pakkotyön mittasuhteista ja mielipidevankien kohtelusta Siperian gulag-vankileireillä. Tutkimus perustuu Siperian kuolemanleireiltä Suomeen takaisin selvinneen Koljosen (1927–2004) muistiinpanoihin ja muiden mielipidevankien haastatteluihin.


title: Suomalainen vankileiriraportti

text: Teos julkaistiin 2011, yli 50 vuotta alkutekstinsä kirjoittamisensa jälkeen. Kylmän sodan aikana suojelupoliisi takavarikoi käsikirjoituksen ennen kuin Koljosen onnistui toimittaa materiaalinsa nähtäväksi YK:lle.


title: Derwent (joki Midlandsissa)

text: Derwent on noin 80 kilometriä pitkä joki Englannissa, Midlandsin alueella. Se on Trentin sivujoki, ja yhtyy tähän Derbyn kaupungin eteläpuolella. Suurin osa Derbyshiren kreivikunnasta kuuluu Derwentin valuma-alueeseen. Kaikkiaan valuma-alueen pinta-ala on noin 1200 neliökilometriä, ja sillä asuu noin 375 000 ihmistä. Suuri osa valuma-alueesta kuuluu Peak Districtin kansallispuistoon.


title: Derwent (joki Midlandsissa)

text: Paikannimen pohjana on roomalaisten käyttämä "Derbentium". Nimi mainitaan klassisessa tekstissä 700-luvulta, ja se on selvästi kelttiläistä alkuperää: "dyr" ’tammi’ ja "venta" ’kauppapaikka’. Joki antoi nimensä roomalaisten Derventio-linnoitukselle sekä myöhemmin sen suojiin kasvaneelle Derbyn kaupungille.


title: Derwent (joki Midlandsissa)

text: Derwentin vesikasvillisuus on monimuotoista, sillä se saa valuma-alueiltaan paljon ravinteita. Tyypillisiä lajeja ovat jokipahaputki, sarjarimpi ja pystykeiholehti. Rantapalpakko ja ulpukka täydentävät kasviston monimuotoisuutta.


title: Derwent (joki Midlandsissa)

text: Joella elää päivänkorentoja, koskikorentoja ja yksitoista sudenkorentolajia. Kalalajeista joessa tavataan tai on tavattu salakkaa, kiiskiä ja madetta, mikä kertoo siitä että joki on aikanaan ollut yhteydessä Manner-Euroopan vesistöihin mahdollisesti Pohjanmeren kautta, joka oli siihen aikaan makeavetinen järvi. Joessa saalistavat kuningaskalastaja, koskikara ja saukko. Myös jokivarren vanhoissa metsissä elää monimuotoista eliöstöä. Keväällä maanpintaa peittävät vuokkojen ja keltamoiden matot. Lintuihin kuuluvat vihertikka ja käpytikka, pähkinänakkelit ja varpushaukka. Nisäkkäistä voi joskus nähdä ketun, mäyrän tai metsäkauriin.


title: Derwent (joki Midlandsissa)

text: Joen lähteet ovat Howdenin nummella Bleaklow Hillin rinteillä. Howdenin, Derwentin ja Ladybowerin tekoaltaat ovat lähellä sen lähteitä. Niiden jälkeen jokeen yhtyy Mythornin sillan luona Mam Torilta tuleva Noe-joki. Siitä Derwent jatkaa Hopen laaksoa pitkin Hathersageen, kääntyy etelään ja virtaa laakeassa laaksossa Baslowiin. Calverissa joki kulkee 1700-luvun sillan alta. Calver Millin rakennus on ollut vesivoimaa hyödyntävä tehdas, jossa kuvattiin puuvillantuotannon lakattua "Colditz"-nimistä televisiosarjaa.


title: Derwent (joki Midlandsissa)

text: Rowleyssä Derwentiin yhtyy Bakewellistä tuleva Wye-joki. Darley Dalen ja Matlockin jälkeen joki on kaivanut uomansa kalkkikiveen. Se kulkee jyrkkäreunaisessa laaksossa mutkitellen metsäisellä alueella, ja sen ympärillä on korkeita kukkuloita. Matlockista eteenpäin maalaismaisema muuttuu teollisemmaksi ympäristöksi, kun tullaan Derwentin laakson tehtaiden maailmanperintökohteeksikin julistetulle alueelle. Derbyn jälkeen joki mutkittelee kohti Spondonia ja Borrowashia ennen kuin se yhtyy Trentiin Great Wilnessä. Näillä paikkeilla osa joesta on luonnonsuojelualuetta.


title: Derwent (joki Midlandsissa)

text: Jokeen on tehty padoilla kolme tekojärveä: Howden, Derwent ja Ladybower. Ne rakennettiin 1900-luvun alussa nopeasti kasvaneiden Derbyn, Nottinghamin, Sheffieldin ja Leicesterin tarpeisiin.


title: Derwent (joki Midlandsissa)

text: Vuonna 1720 joki kunnostettiin vesiliikenteelle sopivaksi kymmenen mailin matkalta läheltä Derbyä. Vesiliikennekäyttö loppui kuitenkin noin vuonna 1795. Nykyisin joella voi liikkua kanootilla.


title: Derwent (joki Midlandsissa)

text:
Matlockin ja Derbyn välillä jokivarsi oli teollisen vallankumouksen syntysijoja, ja sen laaksossa olevat Derwentin laakson tehtaat valittiin Unescon maailmanperintölistalle vuonna 2001. Tehtaat käyttivät jokea vesivoiman lähteenä ja kuljetusväylänä – kulkuyhteyksien parantamiseksi rakennettiin myös Cromfordin kanava, joka avasi vesireitin Manchesteriin asti. Lähimpänä Matlockia ovat Richard Arkwrightin rakennuttamat Masson Mill ja Cromfordin tehtaat. Alempana jokivarressa ovat Arkwrightin liikekumppanien luomukset Jedediah Struttin tehtaat Belperissä ja Milfordissa ja Thomas Evansin Darley Abbeyssä. Lähimpänä Derbyä on tehtaista vanhin, Derbyn silkkikehräämö.
Joitakin entisistä tehtaista on muutettu pieniksi vesivoimaloiksi.


title: Kaloresenssi

text: Kaloresenssi on nimitys tapahtumalle, jossa näkymätön energiasäde läpäisee aineen ja muuttuu näkyväksi energiasäteeksi. Esimerkiksi eräät palavat kaasut vapauttavat paljon lämpösäteilyä ja hyvin vähän näkyvää valoa palaessaan, ja kun metallikappale altistetaan tälle lämpösäteilylle, se alkaa hehkua punaisena — tällöin metalli absorboi näkymätöntä energiaa ja säteilee näkyvää. Kaloresenssissa infrasäteet läpäisevät aineen, kun taas fluoresenssissa ovat kyseessä ultrasäteet.


title: Tanssii tähtien kanssa (6. tuotantokausi)

text: Tanssii tähtien kanssa -televisiosarjan kuudes tuotantokausi esitettiin MTV3-kanavalla syksyllä 2011. Sarjassa julkisuuden henkilöt opettelevat tansseja ammattilaistanssijoiden opastuksella, ja jokaisessa jaksossa yksi pari putoaa kilpailusta. Tälläkin kaudella oli mukana kymmenen tanssiparia.


text: Kuudennen tuotantokauden ensimmäinen jakso esitettiin 25. syyskuuta 2011. Jaksossa esiteltiin kauden kymmenen uutta tähtiparia ja näytettiin edellisen kauden parhaita hetkiä. Kauden ensimmäinen suora lähetys nähtiin viikkoa myöhemmin 2. lokakuuta 2011. Finaalilähetys esitettiin 4. joulukuuta 2011, ja viikkoa myöhemmin nähtiin kauden kooste- ja muistelujakso. Voittajaksi selviytyivät Viivi Pumpanen ja Matti Puro.


text: Kauden juontajat ja tuomarit paljastettiin toukokuussa 2011. Kauden "tähtioppilaat" ja tanssinopettajat julkistettiin 30. elokuuta 2011 järjestetyssä lehdistötilaisuudessa. Kilpailun juontajina toimivat edelliseltä kaudelta tutut Vappu Pimiä ja Mikko Leppilampi. Tuomareina jatkoivat Jukka Haapalainen, Jorma Uotinen ja Helena Ahti-Hallberg. Maallikkotuomarina tällä kaudella nähtiin Anna Abreu.


text: Taustavärit:Ohjelman juontajina jatkoivat edellisen tuotantokauden juontajakaksikko Vappu Pimiä ja Mikko Leppilampi. Ilta-Sanomat uutisoi internetsivuillaan toukokuun 2011 alussa, että MTV3:n ohjelmajohtaja Jorma Sairanen harkitsisi uudestaan Leppilammen juontapestiä tämän jouduttua otsikoihin olleessan osallisena vappuna 2011 sattuneeseen tappeluun. MTV3 tiedotti kuitenkin muutamaa päivää myöhemmin Ilta-Sanomien uutisen olevan virheellinen ja että Leppilampi tulisi jatkamaan normaaliin tapaan juontajana.


text: Ohjelman kaikilla aikaisemmilla tuomareina toimineet Jukka Haapalainen ja Jorma Uotinen jatkoivat tuomareina, samoin myös kahdella ensimmäisellä tuotantokaudella tanssinopettajana toiminut ja kolmannesta tuotantokaudesta alkaen tuomarina toiminut Helena Ahti-Hallberg jatkoi tuomaristossa. Edellisellä kaudella tuomarina debytoinut Jone Nikula ei jatkanut tuomarina, vaan hänet korvasi laulaja Anna Abreu.


text: Ensimmäisen suoran lähetyksen jälkeen Abreuta kritisoitiin liian tiukasta linjasta. Monet pitivät häntä myös nuorena ja kokemattomana kilpailun tuomariksi. Tuotantoyhtiöstä puolestaan todettiin Abreun käytöksen olleen sopimusten mukaista eikä hänen haluttu muuttavan linjaansa.


title: Why

text: Why voi tarkoittaa esimerkiksi:


title: Kabul (joki)

text: Kabul on Induksen sivujoki itäisessä Afganistanissa ja Pakistanin pohjoisosassa. Se laskeutuu noin 700 kilometrin matkan, josta 560 kilometriä on Afganistanin puolella. Kabul yhdistyy Indukseen Islamabadin luoteispuolella. Se virtaa Kabulin ja Jalalabadin kaupunkien halki. Sen neljä sivujokea ovat Logar, Panjshir, Kunar, Alingar ja Bara.


title: Ammunnan maailmanmestaruuskilpailut 1932

text: Vuonna 1932 ei järjestetty yleisiä maailmanmestaruuskilpailuja ammunnassa. Pariisissa ammuttiin vain kyyhkysiä.


title: Emil Ketterer

text: Emil Ketterer (6. elokuuta 1883 Titisee-Neustadt, Saksa – 23. joulukuuta 1959 München, Länsi-Saksa) oli saksalainen yleisurheilija, joka kilpaili kesäolympialaisissa Tukholmassa vuonna 1912. Myöhemmin hänestä tuli myös kiihkeä natsi ja SA-Obergruppenführer. Ketterer työskenteli lääkärinä ja töihinsä kuului muun muassa eutanasian hyväksyminen ja edistäminen natsihallinnon aikana.


title: Emil Ketterer

text: Ketterer syntyi Neustadtissa ja opiskeli sisätauteja ja liikuntalääketiedettä Ludwig Maximilianin yliopistossa Münchenissä. Kesäolympialaisissa 1912 hänet hylättiin 100 metrin kilpailun ensimmäisellä kierroksella, koska hän ei voinut loukkaantumisen vuoksi viedä suoritusta loppuun.


title: Emil Ketterer

text: Ketterer osallistui ensimmäiseen maailmansotaan yleislääkärinä Baijerin armeijassa. Sodan jälkeen hän liittyi Bayerische Volksparteihin (BVP, Baijerin kansanpuolue) ja osallistui Freikorpsin yhteenottoihin Münchenin neuvostotasavallan kukistamiseksi. Reichskriegsflaggen-järjestön jäsenenä hän osallistui myös Hitlerin oluttupavallankaappaukseen, ja siitä hänet palkittiin Verisellä ansiomerkillä. Vuonna 1931 hän liittyi natsipuolueeseen (nro 697) ja vuonna 1931 SA:han, jossa hän työskenteli sen terveyspalvelujen johtajana vuoteen 1937 asti.


title: Emil Ketterer

text: Ketterer kuoli 1959 Münchenissä 76-vuotiaana. Hänen tyttärensä Waltrude Schleyer (1916–2008) avioitui SS-upseeri Hanns Martin Schleyerin, joka kohosi sodan jälkeen Saksan liittotasavallan työnantajaliiton puheenjohtajaksi ja joutui Punaisen armeijakunnan kaappaamaksi ja surmaamaksi 1977.


title: Ruohokaskas

text: Ruohokaskas ("Cicadella viridis") on Suomessa esiintyvä vihreä vajaan senttimetrin mittainen kaskaslaji. Sillä on vaillinainen muodonvaihdos kuten kaskailla yleensäkin eli sen poikaset muistuttavat aikuisia ja niillä on raajatkin.


title: Ruohokaskas

text: Ruohokaskaat elävät mieluusti kosteissa heinikoissa, niityillä ja pakettipelloilla. Niillä on munanasetin, jolla ne voivat aiheuttaa vaurioita ohutkuoristen koivun- ja lepäntaimien pintaan. Itse kaskas ei tapa taimia, mutta niiden aiheuttamista haavoista voi mennä taimeen tuhoisa sieni: ainakin on mainittu "Fusarium avenacium" sekä "Alternaria alternata". Havupuissa ruohokaskastuhoja ei Suomessa tunneta.


title: Ruohokaskas

text: Kookkaampiin taimiin ei kaskaan aiheuttama vaurio yllä. Onpa mainittu ympäröivän heinikon myrkytyskin torjuntakeinona.


title: Herkuleen torni

text: Herkuleen torni () on roomalaisten rakennuttama majakka Espanjassa, lähellä A Coruñan keskustaa. Se rakennettiin todennäköisesti ensimmäisellä vuosisadalla jaa., ja se on vanhin edelleen käytössä oleva roomalainen majakka. Herkuleen torni listattiin vuonna 2009 Unescon maailmanperintöluetteloon.


title: Herkuleen torni

text: Brigantiumin kaupunki (nykyinen A Coruña) kehittyi ajanlaskun alussa merkittäväksi satamakaupungiksi. Herkuleen torni, alkujaan "Farum Brugantium" rakennettiin todennäköisesti ensimmäisellä vuosisadalla ja viimeistään Trajanuksen hallintoaikana (98–117). Majakka oli pitkään roomalaisten käytössä, mutta sen käytöstä keskiajalla on vain vähän tarkkaa tietoa. Todennäköisesti se hylättiin ja joutui huonoon kuntoon viikinkien hyökkäysten jälkeen (854–856).


title: Herkuleen torni

text: Herkuleen tornia käytettiin 1000–1100-luvuilla puolustustarkoituksissa ja tarkkailupaikkana, minkä ansiosta se säästyi täydelliseltä raunioitumiselta. Siitä tuli myös 1400-luvulla A Coruñan kaupungin symboli, ja sen kuva oli kaupungin sinetissä. Kaupungilaiset keräsivät kuitenkin keskiajalla osittain romahtaneen tornin kiviä uudelleenkäyttöön, kunnes kaupunki kielsi sen 1557. Tornia alettiin käyttää uudelleen majakkana 1684, kun Ucedan herttua ja Galician kenraalikuvernööri Juan Francisco Pacheco Téllez-Girón oli määrännyt huipulle johtavan sisäisen portaikon rakennettavaksi uudelleen.


title: Herkuleen torni

text: Nykyisen asunsa majakka sai kunnostustöissä 1788–1790. Töitä johti sotilasinsinööri Eustaquio Giannini. Torni sai kunnostuksissa lisää korkeutta, sisäinen portaikko uusittiin, ja sen ulkoasu rakennettiin uudelleen uusklassiseen tyyliin. Eustaquin veli José Giannini jatkoi kunnostusta vuosina 1799–1806. Silloin majakan käyttämä hiilituli korvattiin öljylampulla. Vuonna 1926 majakka sai sähkövalon.


title: Richard Arkwright

text: Richard Arkwright (23. joulukuuta 1732 – 3. elokuuta 1792) oli keksijä ja yrittäjä, josta tuli yksi teollisen vallankumouksen keskeisistä hahmoista. Hän kehitti kehruukoneen, joka tuotti vahvempaa lankaa kuin Hargreavesin Kehruu-Jenny. Koneita sijoitettiin vesivoimalla toimiviin puuvillakehräämöihin, joita Arkwright rakennutti Derwentin varrelle. Derwentin laakson tehtaat ovat nyt Unescon maailmanperintökohde.


title: Richard Arkwright

text: Arkswright syntyi Prestonissa Lancashiressä vähävaraisen perheen kolmanneksitoista lapseksi. Hänen isänsä Thomas oli pienviljelijä, joka toimi toisinaan myös räätälinä. Richard ei saanut juurikaan koulutusta. Luultavasti hänen setänsä opetti häntä lukemaan ja kirjoittamaan, mutta vielä yli 50-vuotiaana Arkwright haki lisäopetusta äidinkielessä ja oikeinkirjoituksessa.


title: Richard Arkwright

text: Richard Arkwright aloitti työuransa kotikylässään parturin ja peruukintekijän apupoikana. Hän muutti Boltoniin ja toimi parturiyrittäjänä ensin liikekumppaninsa, myöhemmin tämän lesken kanssa ja naimisiin mentyään perusti oman liikkeensä appensa tuella. Parturinliikkeen palveluihin kuului myös hampaiden vetäminen ja kuppaus. Arkwrightin vaimo synnytti pojan mutta kuoli pian tämän jälkeen, ja Arkwrightin välit appiukkoon huononivat.


title: Richard Arkwright

text: Vuonna 1761 Arkwright meni toisen kerran naimisiin ja sai tyttären. Hän perusti ensin parturiliikkeen, mutta siirtyi sitten peruukkialalle. Hän matkusteli ympäri maata ja osti leikattuja hiuksia, värjäsi ne itse kehittämällään väriaineella ja myi peruukintekijöille.


title: Richard Arkwright

text: 1700-luvulla englantilainen puuvilla oli "puolipellavaista"; koska puuvillasta ei kyetty tuottamaan riittävän vahvaa lankaa loimeksi, kankaissa oli pellavaiset loimet ja puuvillaiset kuteet. Tekstiileitä tuotettiin perheyrityksissä: äidit ja tyttäret karstasivat ja kehräsivät, isät kutoivat kangasta. Vuonna 1733 patentoitiin ”lentävä sukkula”, joka nopeutti kankaan kutomisprosessia ja mahdollisti entistä leveämpien kankaiden kutomisen. Arkwright kiinnostui puuvillan karstaukseen ja kehräämiseen tarkoitetuista koneista. Vuonna 1767 James Hargreaves kehitti Kehruu-Jennyn, joka tuotti yhtaikaa lankaa jopa 80 värttinälle. Sitäkin käytettiin kuitenkin käsin, ja sen tuottama lanka kelpasi lähinnä kuteiksi. Arkwright kehitti yhdessä Joseph Kaysin (John Kay) kanssa koneen, joka kehräsi puuvillasta pitkiä, kierteisiä lankoja, joita voitiin käyttää loimena. Niitä käyttäen voitiin tuottaa kutomakoneissa kalikoa. Tämä teki mahdolliseksi kohtuuhintaisen puuvillakankaan laajamittaisen tuotannon. Arkwright haki koneelle patentin 1768.


title: Richard Arkwright

text: Arkwrightin ensimmäisessä kehräämössä koneet pyörivät hevosten avulla. Arkwright tunti kuitenkin John Lomben rakennuttaman vesivoimalla toimivan Derbyn silkkikehräämön toimintaperiaatteet, ja perusti toisen kehräämönsä samaan Derwent-joen laaksoon kuin Lombekin. Cromfordin kehräämö valmistui 1771. Vesivoimalla toimivaa kehruukonetta alettiin kutsua nimellä "vesirukki" ().


title: Richard Arkwright

text: Vuonna 1775 Arkwright haki toisen patentin, joka koski puuvillan karstausta ja muuta esikäsittelyä. Hän rakennutti lisää tehtaita ja myi lisenssejä patentteihinsa muille tehtailijoille. Vuoteen 1788 mennessä Britanniaan oli perustettu 143 tehdasta jotka käyttivät Arkwrightin tekniikkaa. Hänellä oli osakkeita 110 yrityksessä, joita toimi Pohjois-Englannissa, Walesissa ja Skotlannissa. 1790-luvulla hän alkoi käyttää uusimmissa kehräämöissään vesivoiman sijasta höyrykoneita voimanlähteinä. Arkwright mainitaan ensimmäisenä, joka käytti James Wattin kehittämää höyrykonetta tekstiiliteollisuudessa. Tosin ensimmäisessä versiossa höyrykone vain pumppasi vettä rattaalle, joka pyöritti koneita kuten ennenkin.


title: Richard Arkwright

text: Arkwrightia pidettiin hyvänä työnantajana. Hän rakennutti Cromfordin kylään asuintaloja, joiden kolmannessa kerroksessa oli valoisat työtilat kotonaan työskenteleville sukankutojille. Hän osti lehmiä henkilökuntansa käyttöön ja tuki taloudellisesti sairastupaa ja muita hyvinvointipalveluita. Hän maksoi 8–14-vuotiaille lapsille 1–5 šillinkiä, kun aikuiset naiset saivat 3–5 šillinkiä viikossa.


title: Richard Arkwright

text: Samuel Crompton keksi vuonna 1779 paremman kehruukoneen kuin Arkwrightin "vesirukki". 1800-luvun alkupuolella Cromptonin kone, joka toimi tehokkaammin ja tuotti hienompaa lankaa, syrjäytti vesirukit vähitellen.


title: Richard Arkwright

text: Arkwrght lyötiin ritariksi vuonna 1786. Arkwright, Jedediah Strutt ja Joseph Wright olivat Derbyn seudun merkkihenkilöitä. Wright maalasi kahdesta muusta muotokuvat, jotka ovat esillä Derbyn kaupunginmuseossa. Niistä näkee, että Wright piti Struttista, mutta esitti Arkwrightin omahyväisenä pömppävatsaisena miehenä.


title: Addicted to You

text: Addicted to You voi tarkoittaa seuraavia:


title: Tuomas Enbuske – Sivistyksen käsikirja

text: Tuomas Enbuske – Sivistyksen käsikirja on suomalainen asiaohjelma, jota esittää televisiokanava Yle TV1. Ohjelmaa juontaa Tuomas Enbuske. Ohjelmassa käsitellään sivistykseen ja länsimaiseen kulttuuriin liittyviä aiheita. Aihe vaihtuu viikoittain. Ohjelma koostuu Enbusken monologista ja henkilöhaastatteluista, joissa haastatellaan lähinnä käsiteltävän aiheen asiantuntijoita. Ohjelmassa on myös osio, jossa keskivertosuomalaiset tutustuvat jakson aiheeseen. Lisäksi nähdään arkistomateriaalia. Ylen sivuilla ohjelmasta sanottiin näin "15-osaisen ohjelmasarjan katsottuasi osaat keskustella ihan mistä vaan; taloudesta, kulttuurista, tieteestä, taiteesta ja jopa urheilusta". Ohjelmaa on lähetetty keväästä 2011 alkaen.


title: Not Ready to Die

text: ”Not Ready to Die” on yhdysvaltalaisen Avenged Sevenfold -yhtyeen single. Single julkaistiin 2. toukokuuta 2011 ja kuullaan "" -peliin tehdyn zombie-lisäosan ääniraidalla. "Not Ready to Die" on myös yhtyeen ensimmäinen kappale, jossa soittaa heidän uusin rumpalinsa Arin Ilejay.


title: Playboy (täsmennyssivu)

text: Playboy voi tarkoittaa:


title: Ekman

text: Ekman on muun muassa seuraavien henkilöiden sukunimi:


title: Mohamad Siraj Tamim

text: Mohamad Siraj Tamim (s. 2. tammikuuta 1985 Beirut) on libanonilainen yleisurheilija, joka kilpailee pikajuoksussa. Hän edustaa seuratasolla Al-Ansaria.


title: Mohamad Siraj Tamim

text: Tamim osallistui sisäratojen MM-kisoissa 60 metrin matkalle vuosina 2004 ja 2006, mutta putosi molemmilla kerroilla alkuerissä. Hän juoksi Pekingin olympialaisissa 2008 200 metrillä, mutta jäi eränsä seitsemänneksi eikä päässyt toiselle kierrokselle.


title: Mohamad Siraj Tamim

text: Tamim pitää hallussaan maansa ennätystä ulkoradoilla 100 metrillä ja sisäradoilla 60 metrin matkalla, jonka lisäksi hän oli ankkurina Libanonin ennätyksen tehneessä 4 × 100 metrin joukkueessa.


title: Frei Otto

text: Frei Paul Otto (31. toukokuuta 1925 Siegmar, Saksa – 9. maaliskuuta 2015) oli saksalainen arkkitehti ja rakennesuunnittelija. Hän suunnitteli erityisesti useita kevytrakenteisia rakennelmia. Tunnetuin hänen rakennelmistaan on vuoden 1972 olympialaisten olympiastadionin katto Münchenissä.


title: Frei Otto

text: Frei Otto syntyi toukokuussa 1925. Hänen isänsä ja isoisänsä olivat kuvanveistäjiä ja molemmat vanhempansa kuuluivat Deutscher Werkbundiin. Frei itse toimi opiskeluaikanaan kesäisin kivenhakkaajan oppipoikana.


title: Frei Otto

text: Otto oli juuri hyväksytty lukemaan arkkitehtuuria Berliinin teknilliseen yliopistoon, kun hänet värvättiin toiseen maailmansotaan. Ottoa alettiin kouluttaa lentäjäksi, mutta koulutus päättyi vuoden 1944 lopussa ja hänet siirrettiin jalkaväkeen. Hänet vangittiin huhtikuussa 1945 Nürnbergin lähellä, ja hän oli kahden vuoden ajan sotavankina Chartresin lähellä. Otto toimi leirin arkkitehtina. Hän suunnitteli rajoitetulla materiaalilla tilapäisiä suojia ja muita rakennelmia.


title: Frei Otto

text: Otto palasi vuonna 1948 Berliiniin opiskelemaan arkkitehtuuria ja matkusti pian tämän jälkeen kuudeksi kuukaudeksi opiskelemaan Yhdysvalloissa. Opiskelumatkan aikana hän tutustui muun muassa Erich Mendelsohniin, Mies van der Roheen, Richard Neutraan ja Frank Lloyd Wrightin töihin. Yhdysvalloissa hän opiskeli myös sosiologiaa ja kaupunkisuunnittelua.


title: Frei Otto

text: Otto perusti 1952 oman toimiston Berliiniin. Hän valmistui tohtoriksi 1954, ja hänen väitöskirjansa aiheena oli jännitteiset rakenteet. Otton ensimmäiset kansallista huomiota saaneet rakennukset valmistuivat yhteistyössä L. Stromeyer & Co -yrityksen kanssa. Otto suunnitteli 1955 kolme kevyttä puuvillasta tehtyä väliaikaista rakennusta Kasselin puutarhanäyttelyyn.


title: Frei Otto

text: Otto perusti 1958 yksityisen Institute for Development of Lightweight Construction -instuutin, joka keskittyi kevyisiin rakenteisiin. Hän julkaisi 1962 ensimmäisen osan pääteoksestaan "Tensile Structures: Design, Structure and Calculation of Buildings of Cables, Nets and Membranes". Toinen osa ilmestyi vuonna 1966. Ottosta tuli 1964 Stuttgartin yliopistoon perustetun kevyiden rakenteiden instituutin johtaja.


title: Frei Otto

text: Institutti sai Saksan hallitukselta tehtäväkseen suunnitella Saksan liittotasavallan paviljongin Montrealin maailmannäyttelyyn 1967. Rolf Gutbrodin ja Fritz Leonhardtin kanssa suunniteltu paviljonki nosti Otton kansainvälisesti tunnetuksi arkkitehdiksi.


title: Frei Otto

text: Olympia Baugesellschaft antoi 1968 Otton instituutille tehtäväksi kehittää Münchenin vuoden 1972 olympialaisten olympiastadionin katon. Otto ja Günter Behnisch suunnittelivat ilmavan telttakaton, joka suojaa säältä, mutta joka on myös mahdollisimman läpinäkyvä. Monimutkainen kattokonstruktio rakennettiin yhteen liitetyistä pleksilasilevyistä.


title: Frei Otto

text: Otto työskenteli vuodet 1975–1980 Rolf Gutbrodin ja Ted Happoldin kanssa Saudi-Arabiassa, jonne he suunnittelivat Kuningas Abdulazizin yliopiston telttamaisen liikuntahallin. Otton suunnittelema on myös Münchenin eläintarhan ultrakevyt lintuhuone.


title: Frei Otto

text: Otto kirjoitti koko uransa ajan. Hänen kirjansa "Biology and Building" julkaistiin 1972. Tämän jälkeen hän kirjoitti muun muassa bambun, äyriäisten ja saippuakuplien rakenteista. Stuttgartin yliopiston professorina hän oli vuoteen 1991, jolloin hänet nimettiin emeritusprofessoriksi. Otto työskenteli 2000-luvulle saakka, ja vuoden 2000 Hannoverin maailmannäyttelyä varten hän suunnitteli Shigeru Banin kanssa Japanin paviljongin, jonka katto oli tehty paperista.


title: Frei Otto

text: Otto ja oli naimisissa vuodesta 1952 Ingrdid Smollan kanssa. He saivat viisi lasta. Heidän tyttärensä Christine Otto Kanstinger opiskeli myös arkkitehdiksi ja työskenteli vuodesta 1983 isänsä Warmbronnissa sijainneessa ateljeessä.


title: Spiral (albumi)

text: Spiral on Vangeliksen vuonna 1977 julkaistu albumi. Kaikki kappaleet on säveltänyt, sovittanut ja tuottanut Vangelis.


title: Spiral (albumi)

text: A-puoli


title: Spiral (albumi)

text: B-puoli


title: Spiral (albumi)

text: Raidan 3 kohdalla on maininta "(inspired by the Dervish dancer who by his whirling realises the spiralling of the universe)" (inspiraationa Tanssivat dervissit, joiden pyöriminen paljastaa universumin spiraalit).


title: Afrikankeuhkokalat

text: Afrikankeuhkokalat (Protopteridae) on keuhkokaloihin kuuluva trooppisessa Afrikassa tavattava kalaheimo.


title: Afrikankeuhkokalat

text: Afrikankeuhkokaloihin kuuluu neljä lajia: afrikankeuhkokala ("Protopterus annectens"), etiopiankeuhkokala ("Protopterus aethiopicus"), kongonkeuhkokala ("Protopterus dolloi") ja sambesinkeuhkokala ("Protopterus amphibius"). Näistä afrikankeuhkokalaa ja kongonkeuhkokalaa tavataan Afrikan länsi-, keski- ja eteläosista ja etiopiankeuhkokalaa ja sambesinkeuhkokalaa itä- ja eteläosista.


title: Afrikankeuhkokalat

text: Ruumiinmuodoltaan afrikankeuhkokaloihin kuuluvat lajit ovat pitkulaisia. Suurin laji etiopiankeuhkokala voi kasvaa 180 cm pitkäksi, muut jäävät noin metrin mittaisiksi. Koiraat ovat kookkaampia kuin naaraat. Uimarakoista on kehittynyt kaksi keuhkoa, joilla ne ottavat tarvitsemansa hapen ilmasta. Lajien rinta ja vatsaevät ovat pitkät ja ohuet.


title: Afrikankeuhkokalat

text: Afrikankeuhkokalat elävät makeissa vesissä, kuten hitaasti virtaavissa joissa ja soilla. Kuivan kauden ajaksi ne kaivautuvat pohjamutiin, kehittävät kuivumisen estävän limakerroksen ympärilleen ja niiden aineenvaihdunta hidastuu. Näin ne viettävät yleensä 8–9 kuukautta, mutta etiopiankeuhkokalan tiedetään selvinneen tässä tilassa laboratorio-olosuhteissa jopa neljä vuotta.


title: Afrikankeuhkokalat

text: Kalojen lisääntymiskausi on sadekaudella. Koiras kaivaa onkalon, jonne naaras laskee mätinsä ja koiras vartioi sitä. Kuoriutuessaan poikasilla on ulkoiset kidukset, jotka surkastuvat, kun poikaset kasvavat. Kalojen ravintoa ovat pienemmät kalat ja vedessä elävät hyönteiset, nilviäiset ja äyriäiset.


title: Tiago Machado

text: Tiago Machado (s. 18. lokakuuta 1985 Vila Nova de Famalicao) on portugalilainen maantiepyöräilijä, joka on menestynyt etupäässä etappikilpailuissa. Hän ajoi portugalilaisessa Carvalhelhos-Boavista-joukkueessa 2005–2006, Riberalves-Boavistassa 2007 ja Madeinox-Boavista-tallissa 2008–2009. Vuosina 2010–2011 hän edusti yhdysvaltalaista Team RadioShack -joukkuetta, 2012–2013 yhdysvaltalais-luxemburgilaista RadioShack-Nissan-Trek / RadioShack-Leopard-Trekiä, 2014 saksalaista Team NetApp-Enduraa, 2015−2018 venäläistä Katjušaa ja vuodesta 2019 alkaen portugalilaista Sporting CP/Taviraa.


title: Tiago Machado

text: Lähde: Cycling Archives


title: Order of the Black

text:
Order of the Black on hevimetallibändi Black Label Societyn kahdeksas studioalbumi. Se julkaistiin Pohjois-Amerikassa 10. elokuuta 2010 E1 Musiikin kautta. Uudessa-Seelannissa ja Australiassa se julkaistiin Riot Entertainmentin kautta (erikoiskansitaiteen kanssa) ja Euroopassa Roadrunner Recorsin kautta. Ensimmäinen single "Parade of the Dead" julkaistiin 16. kesäkuuta ja toinen single "Crazy Horse" julkaistiin 22. kesäkuuta.
Order of the Black myi noin 33,000 kappaletta Yhdysvalloissa ensimmäisellä julkaisuviikollaan ja sijoittui Billboard 200 -listalla sijalle 4. Suomessa albumi nousi virallisen albumilistan sijalle 13.


title: NHL 12

text: NHL 12 on EA Canadan kehittämä jääkiekkopeli, joka julkaistiin Euroopassa 9. syyskuuta 2011. Peliin tuli yli 70 uudistusta. Pelin kansikuvana on Tampa Bay Lightningin hyökkääjä Steven Stamkos. Pelistä julkaistiin Suomessa MM-kultaversio Suomen vuonna 2011 voittaman MM-kullan johdosta. Kultaversiota on rajoitettu määrä, ja ne ovat numeroituja painoksia. Pelissä ei ole KHL-liigaa. Englannin kielisinä selostajina pelissä toimii Gary Thorne ja Bill Clement.


title: Manuel Cardoso (pyöräilijä)

text: Manuel Antonio Cardoso Leal (s. 7. huhtikuuta 1983 Paços de Ferreira) on portugalilainen maantiepyöräilijä, ajajatyypiltään kirimies. Hän edusti ammattilaisuransa alkuvuosina portugalilaisjoukkueita Carvalhelhos-Boavista (2006), Riberalves-Boavista (2007) ja Liberty Seguros (2008–2009). Kaudella 2010 hän ajoi espanjalaisessa Footon-Servetto-tallissa, 2011 yhdysvaltalaisessa Team RadioShackissa, 2012–2013 espanjalaisessa Caja Ruralissa, 2014 portugalilaisessa Banco BIC - Carmimissa ja viimeisenä ammattilaisvuonnaan 2015 portugalilaisessa Tavira-joukkueessa.


title: Manuel Cardoso (pyöräilijä)

text: Lähteet:Cycling Archives, Pro Cycling Stats


title: Aitomaksasammalet (lahko)

text: Aitomaksasammalet ("Jungermanniales") on maksasammalten lahko "Jungermanniopsida"-luokassa.


title: Haukkalahdenvuoren kalliomaalaukset

text: Haukkalahdenvuoren tai Haukkavuoren kalliomaalaukset sijaitsevat Enonkoskella Etelä-Savossa. Kalliomaalaukset, jotka ovat kahdessa eri paikassa noin 250 metrin etäisyydellä toisistaan, löysivät Pekka Sarvas ja Jussi-Pekka Taavitsainen vuonna 1975. Ne on ajoitettu kivikauteen ja/tai pronssikauteen.


title: Haukkalahdenvuoren kalliomaalaukset

text:
Koloveden kansallispuiston eteläpuolella aivan sen reunalla aukeaa Käköveden selkä. Selän pohjoisrannan itäpuoli on pitkän niemen rajaama ja niemen keskikohdassa kohoaa Havukkavuori ja niemen kärjessä Havukkalahdenvuori. Haukkalahdenvuori kohoaa noin 60 metrin korkeuteen järven pinnasta ja erottuu selvästi kaukaakin katsottuna. Niemen kärjen eteläpuolella on maalauspaikka I ja siitä noin 250 metriä itään on maalauspaikka II. Niiden välissä on 250 metriä.
Kalliomaalausalue I on aivan niemenkärjen tuntumassa sen lounaaseen avautuvassa kallioseinämässä. Seinämän edessä makaa siitä irronneita kivenlohkareita, joiden yli täytyy kiivetä 9,5 metrin korkeuteen nähdäkseen maalaukset. Kallion halkeamat ovat isot ja lisää kiviä näyttäisi putoavan alas seinämästä milloin tahansa.


title: Haukkalahdenvuoren kalliomaalaukset

text: Maalausalue II sijaitsee rannan tuntumassa noin 250 m kaakkoon edellisestä kohteesta. Kohdan tunnistaa veneessä siitä, että pienen lahdelman kohdalla kallion reuna erkanee rannasta ja vie metsään päin. Kohdan alla on taas louhikkoa ja maalausseinämä erottuu vaaleana harmaasta ympäristöstään. Rantaviiva on 7 metriä maalauksista.


title: Haukkalahdenvuoren kalliomaalaukset

text: Maalausryhmä on tehty kalliosta ulos työntyvän lohkareen yläpinnalle varsin pienelle alalle. Punaväriläiskiä löytyy muutamasta muustakin lähes irti olevasta lohkareesta. Maalauksien väri on levinnyttä, mikä haittaa yksityiskohtien erottamista. Suurin kuvapinta sisältää yhden selvän ihmishahmon, joka on kuin tikku-ukko suorilla raajoilla ja se sijaitsee ylinnä. Sen pää on pyöritelty vartaloa suuremmaksi. Kaksi muutakin ihmishahmoa erottuu tämän vierestä ja niilläkin kädet osoittavat alaspäin.


title: Haukkalahdenvuoren kalliomaalaukset

text: Ihmisten seurassa on 2−4 eläinhahmoa, jotka on maalattu viitteellisesti sormenpaksuisilla viivoilla tyylitellen. Eläimet ovat kooltaan 15−26. Vain yhdellä eläimellä on hirvimäisiä piirteitä, vaikka kaikista kuvioista saa peuraeläimen vaikutelman.


title: Haukkalahdenvuoren kalliomaalaukset

text: Suuren ryhmän alapuolella on kolmessa kohtaa epäselvät punaväriläiskät, mutta ylinnä ulospäin viistossa tasaisessa kallionpinnassa on kaksi oikean käden kämmenpainaumaa.


title: Haukkalahdenvuoren kalliomaalaukset

text: Toisessa maalauskohdassa on kaksi lähekkäin olevaa kuvioryhmää. Vasen ryhmä sisältää kolme pientä peuraeläintä, joista yhtä voidaan pitää hirvenä. Kalliohalkeaman yläpuoliset kaksi eläintä ovat säilyneet hyvin, vaikka ovatkin haalistuneita. Ylin eläimistä on 13 senttimetriä pitkä ja 6 korkea, mutta sen päätä ei enää erota. Toisen eläimen pää katsoo oikealle yläviistoon. Se on noin 12 senttimetriä pitkä ja 10 korkea.


title: Haukkalahdenvuoren kalliomaalaukset

text: Eläinten alapuolella vinosti kulkevasta halkeamasta on valunut vettä alaspäin huuhdellen kuvakenttää keskeltä. Tältä alueelta puuttuu muualla läsnä oleva punaväri ja voi olla, että sen alle jääneet kuviot ovat huuhtoutuneet pois.


title: Haukkalahdenvuoren kalliomaalaukset

text: Halkeaman alla oikealla on 20 senttimetriä pitkä pystyviiva, jonka alla näkyy melko selvästi täyteisesti maalattu oikealle katsova 14 senttimetriä pitkä ja 10 korkea hirvi.


title: Haukkalahdenvuoren kalliomaalaukset

text: Oikea ryhmä käsittää kaksi heikosti erottuvaa kuviota. Toinen on 10 senttimetriä pitkä tikku-ukko, jonka jalat ovat suorina haara-asennossa ja kädet suorina alaviistoon ojennettuina. Toinen kuvio on 15 senttimetriä pitkä mutkitteleva viiva.


title: Georgia (täsmennyssivu)

text: Georgia voi tarkoittaa seuraavia:


title: Rautvuoren kalliomaalaus

text:
Rautvuoren kalliomaalaus sijaitsee Heinolan kaupungissa Ala-Rievelin pohjoisrannan länsipäässä, Rautvuorenlahden rannalla.
Maalauksen löysivät Lahden museon kalliomaalausinventoinnin yhteydessä Hannu Poutiainen ja Janne Kinnunen vuonna 2003. Maalausseinämä katsoo etelään. Maalauksessa on punavärijälkiä ja maalauskatkelmia, mutta ei tunnistettavia kuvioita.
Voimakkaimman punavärialueen päällä on keltaisella värillä kirjoitettu teksti: "IN MEMORIAM SAMI ABIGAIL MINTTU-KAARIN 13.9.-13.11.1974 RAKASTAEN ISÄ JA ÄITI".


title: Alex Nyom

text: Jules Alex Nyom (s. 3. tammikuuta 1984, Mfou, Kamerun) on kamerunilainen jalkapalloilija, pelipaikaltaan maalivahti. Seuratasolla hän edusti viimeksi Rovaniemen Palloseuraa. Nyom on pelannut aikaisemmin urallaan kamerunilaisten seurojen juniorijoukkueissa, sekä algerialaisessa ES Sétifissä Algerian pääsarjassa ja yhdysvaltalaisessa Minnesota Twinstarsissa, jossa hän on voittanut useita henkilökohtaisia palkintoja ja tullut valituksi sarjan parhaaksi maalivahdiksi.


title: Alex Nyom

text: Nyom teki sopimuksen RoPS:n kanssa kesällä 2010, kun hänen ystävänsä Etchu Tabe oli suositellut miestä joukkueelle. Ykkösmaalivahdiksi hankittu Mika Huuhtanen loukkaantui jo ennen kauden alkua ja seura tarvitsi toisen maalivahdin Arto Vikmanin rinnalle. Nyom otti heti ykkösmaalivahdin paikan ja oli mukana nostamassa Rovaniemen Palloseuraa Veikkausliigaan. Kaudella 2011 hän pelaa RoPS:n ykkösmaalivahtina.


title: José Manuel Rivera

text: José Manuel Rivera Galván (s. 16. kesäkuuta 1986 Guadalajara, Jalisco, Meksiko) on meksikolainen jalkapalloilija. Hän on pelipaikaltaan hyökkäävä keskikenttäpelaaja. Aiemmin Rivera on edustanut ammattilaistasolla mm. slovakialaista pääsarjaseuraa Spartak Trnavaa, unkarilaista Budapest Honvéd FC:tä, suomalaista Rovaniemen Palloseuraa ja Yhdysvaltain MLS-seura Chivas USA:ta.


title: José Manuel Rivera

text: Rivera saapui Rovaniemen Palloseuran testiin huhtikuussa 2011 ja esitti hyviä otteita pelaamissaan harjoitusotteluissa, joiden jälkeen hän solmi seuran kanssa vuoden mittaisen sopimuksen.


title: I’ll Be There for You

text: I’ll Be There for You voi tarkoittaa seuraavia:


title: IB (eläintauti)

text:
IB eli Infectious bronchitis on kanojen tarttuva keuhkoputkentulehdus. Sen aiheuttaa koronavirus.
IB tarttuu vain kanaan, ei muihin lintulajeihin. Sen itämisaika on 18–36 tuntia, ja se voi tarttua kaikenikäisiin kanoihin. Nuorilla kanoilla tauti aiheuttaa myöhemmin munintakyvyttömyyttä. Se leviää kanasta toiseen ja tuulen välityksellä muihin kanaloihin mutta tuhoutuu kuumentamalla ja on herkkä desinfektioaineille.


title: IB (eläintauti)

text: IB:tä ei ole aiemmin esiintynyt Suomessa, mutta keväällä 2011 tautia todettiin harraste- ja ammattikanaloissa 12 eri kanalan näytteistä.


title: IB (eläintauti)

text: Oireina esiintyy muninnanlaskua, munanlaadun muutoksia (esim. pehmeäkuoriset munat, vetinen valkuainen), hengitystieoireita tai poikkeavaa kuolleisuutta.


title: Pi phat

text: Pi phat on perinteisen klassisen musiikin orkesteri Thaimaassa, Laosissa ja Kambodžassa. Thait perustivat Sukhothain kuningaskunnan 1200-luvulla ja siellä hoviorkesterina oli lyömäsoitinpainotteinen "pi phat khruang ha". Thaimaassa 1700-luvulla pi phat -orkesteri sai indonesialaisvaikutteisen "ranat ek"-ksylofonin. Alun perin orkesterissa oli viisi soitinta, mutta myöhemmin Rama III:n hallintokaudella suuressa pi phat -orkesterissa oli 4 ksylofonia, 2 gongia, 2 oboeta ("pi nai" ja "pi nok"), patarumpu, "tapone"-rumpu, riippuva "mong"-tamtam sekä 3 lautasta. Laosissa pi phat -orkesterit kertovat thaikulttuurin vaikutteista ja Kambodžan seremoniallinen "pinpeat" on thaimaalaisen pi phat -orkesterin sisarmuoto.


title: Clostridium perfringens

text: Clostridium perfringens on klostrideihin ("Clostridium") kuuluva grampositiivinen bakteeri, joka aiheuttaa ruokamyrkytyksen. Sitä esiintyy yleisesti ympäristössä ja myös eläinten ja ihmisten suolistossa. Tartunta on yleensä peräisin lihasta tai kalasta. Oireet alkavat vuorokauden kuluessa tartunnasta ja häviävät noin vuorokauden kuluessa. Jos lihaa tai kalaa säilytetään liian lämpimässä, bakteerit lisääntyvät niissä vaarallisiksi määriksi.


title: Clostridium perfringens

text: "C. perfringens" muodostaa itiöitä, jotka voivat säilyä elossa ruoanvalmistuksessa, sillä ne kestävät keittämistä +100 °C:ssa 30–120 minuuttia. Keittäminen aktivoi itiöt muuttumaan kasvukykyisiksi soluiksi, jotka voivat aiheuttaa ruokamyrkytyksiä.


title: Clostridium perfringens

text: Vuosina 1975–2000 "C. perfringens" on ollut Suomessa yleisin ruokamyrkytysten aiheuttaja. Lisäksi se aiheuttaa harvinaista vaikeasti hoidettavaa kaasukuoliota.


title: Dharmashastra

text: Dharmashastra on Warerun aikana Mon-kuningaskunnassa laadittu lakiteos, jonka myöhemmin omaksuivat myös muut Burman ja Thaimaan kuningaskunnat. Teoksen etymologiana on sekä buddhalaisuuden että hindulaisuuden karma ja dharma, joista jälkimmäinen tarkoittaa sanskriitin kielellä lakia ja oikeutta, oikeudenmukaisuutta sekä myös Buddhan oppia. Dharmashastran lakikirjat muodostivat filosofis-uskonnollissa mielessä velvollisuuden, hyödyn ja rakkauden kolminaisuuden.


title: Ashfordin musta marmori

text: Ashfordin musta marmori on tummaa kalkkikiveä, jota louhitaan Englannin Derbyshiren kreivikunnasta läheltä Ashfordia. Kiven kiillotettu pinta on erityisen koristeellista. Kivi ei itse asiassa ole geologisesti marmoria, vaan pienikiteistä sedimenttikiveä.


title: Ashfordin musta marmori

text: Louhittua marmoria käsiteltiin vesivoimalla toimivassa Ashfordin marmoriverstaalla Wyejoen varrella vuosina 1748–1905. Aluksi kiveä kaiverrettiin tai etsattiin, mutta vuonna 1835 Italiassa käynyt Devonshiren herttua ehdotti kiven käyttämistä värillisiin mosaiikinkaltaisiin kiviupotuksiin. Upotukset tehtiin leikkaamalla marmoriin kuoppia ja täyttämällä ne korukivillä tai paikallisilla värikkäillä kivilajeilla.


title: Ashfordin musta marmori

text: Kun kivi oli muodissa, siitä tehtiin kelloja, kynttilänjalkoja ja kirjatukia. Nykyisin käsittelemätön kivi on harvinaista, sillä esiintymä on käytetty loppuun.


title: Karenit

text: Karenit ovat Thaimaan ja Burman rajamailla asustava kansa. Burmassa kareneja on arviolta yli 3 miljoonaa, vaikkakin viimeisin väestönlaskenta on tehty vuonna 1931. Suuri osa Burman kareneista asuu Karenin osavaltiossa alueilla, mutta heitä löytyy myös muista maan osavaltioista.. Thaimaan puolella kareneja asuu noin puoli miljoonaa ja he ovat maan suurin vuoristokansa. Karen on itsessään ylätermi useille eri ryhmille, joita ovat esimerkiksi pwot, sgawit ja kayanit


title: Karenit

text: Karenian varhainen historia on huonosti tunnettu ja esimerkiksi heidän muuttoliikkeistään on useita eri teorioita. Joka tapauksessa heidän esi-isänsä tulivat todennäköisesti pohjoisesta muuttaen ehkäpä Keski-Aasian ylängöltä etelään ja lopulta Kiinan puolelta Kaakkois-Aasian puolelle. 700-luvulta säilyneissä historiallisissa lähteissä mainitaan "cacrawit", jotka on yhdistetty karenian sgaawien alaryhmään. 1200-luvulta säilyneessä lähteessä käytetään puolestaan termiä "Karyan", joka saattaa viitata kareneihin. 1600-luvun thailähteissä puhutaan "kariangeista", mutta heidän taustansa on epäselvä. 1700-luvulta eteenpäin heistä alkoivat kirjoittaa länsimaiset lähetyssaarnaajat. Karenit olivat shanien, burmalaisten ja monien alaisuudessa. 1700-luvun loppupuolella karenit myös perustivat omia itsenäisiä alueitaan. Punaisten karenien eli kayahien perustamat kolme ruhtinaskuntaa säilyivät 1800-luvun alulta brittivallan aikaan saakka Burmassa.


title: Karenit

text: Kareninationalismi alkoi muodostua liikkeenä 1900-luvun alussa ja sen syntymiseen vaikuttivat paljolti kristityt lähetyssaarnaajat. Koulujen ja lukutaidon kautta kareneja nousi merkittäviin asemiin brittien siirtomaahallinnossa. Vuonna 1928 karenijohtaja Sir San C. Po esitti vaatimuksia karenian autonomisesta alueesta. Toisen maailmansodan sytyttyä karenit säilyivät kuitenkin uskollisina brittien siirtomaavallalle näiden taistellessa japanilaisia vastaan Burmassa. Brittihallinnon aikana heillä oli ollut oma pataljoona Burman armeijassa: 1940 heitä oli miesvahvuudesta 22 %, kun burmalaisia oli vain 12 %. Burmalaisten, joiden kansallisia pyrkimyksiä Japani tuki, ja karenien välille syntyikin näin välirikko. Sodan jälkeen britit alkoivat valmistella Burman itsenäisyyttä ja "Karen National Union" eli "KNU" ajoi jälleen kareneille autonomiaa. Burman itsenäistyttyä vuonna 1948 he saivat omat edustajansa hallitukseen. Karenin osavaltio perustettiin vuonna 1952 pääkaupunkinaan Pa-an. Vuoden 1964 rauhanneuvottelujen myötä pääkaupungin nimi vaihdettiin perinteisempään muotoon Kawthoolei. KNU on kuitenkin käynyt sittemmin sissisotaa hallintoa vastaan vuodesta 1949 lähtien. Yhteenottojen myötä monet ovat siirtyneet pakolaisiksi Thaimaan Mae Hon Sonin provinssin puolelle.


title: Karenit

text: Karenit ovat perinteisesti harjoittaneet kaskiviljelyä. Tärkeimpiin viljeltyihin kasveihin lukeutuu riisi. Sen lisäksi kasvatetaan esimerkiksi teetä, puuvillaa, tupakkaa ja pippureita. Maanviljelyn ohella harjoitetaan edelleen metsästystä, keräilyä ja kalastusta. Kotieläiminä pidetään vesipuhveleita, sikoja, kanoja ja koiria. Karenit tunnetaan myös norsujen pyynnistä. Suuri osa kesytettyjen norsujen käsittelijöistä Thaimaassa ja Burmassa onkin kareneja.


title: Karenit

text: Karenit olivat alkuaan animisteja, joiden mytologiassa oli kertomus uudesta valkoisesta jumalasta: tätä kertomusta amerikkalaiset baptistit käyttivät tehokkaasti hyväkseen ja luotuaan kieleen aakkoset he käänsivät Raamatun kareniksi. Kristityt lähetyssaarnaajat vaikuttivat etenkin Burman puolella. Virallisia tarkkoja lukuja uskontojen harjoittajien määristä ei kuitenkaan ole. Suuri osa Burman puolella olevista sgaweista on baptisteja ja suuri osa kayaheista katolilaisia. Thaimaan puolella suurin osa on sen sijaan buddhalaisia ja animisteja, kristittyjä on vähemmistö.


title: Ignati Potapenko

text: Ignati Nikolajevitš Potapenko (; 30. joulukuuta 1856 H’ersonin läänin Belozjorkan tai Fjodorovkan kylä – 17. toukokuuta 1929 Leningrad) oli venäläinen kirjailija ja lehtimies.


title: Ignati Potapenko

text: Ignati Potapenkon isä oli kristityksi kääntynyt juutalainen, joka yleni armeijan upseeriksi, sai aatelisarvon ja toimi myöhemmin ortodoksipappina. Äiti oli ukrainalainen talonpoikaisnainen. Ignati kävi H’ersonin hengellisen opiston ja Odessan pappisseminaarin, opiskeli Novorossijskin yliopistossa Odessassa, Pietarin yliopistossa sekä Pietarin konservatoriossa pääaineenaan laulu. Aluksi hän ansaitsi elantonsa kotiopettajana, työskenteli Odessan kaupunginhallinnossa ja kaupunginjohtajan sihteerinä. Myöhemmin hän asui Pietarissa ja Moskovassa.


title: Ignati Potapenko

text: Potapenkon julkaisi ensimmäiset huomattavat teoksensa vuonna 1881. Tunnetuksi hänet tekivät pienoisromaani "Na deistvitelnoi službe" (”Vakinaisessa palveluksessa”), kuvaus "Sekretar jego prevoshoditelstva" (”Hänen ylhäisyytensä sihteeri”) ja romaani "Zdravyje ponjatija" (”Terveitä käsityksiä”), jotka ilmestyivät kirjallisuuslehdissä vuonna 1890. Kirjailijana Potapenko oli tavattoman tuottelias. Hänen vuosina 1891–1899 julkaistut kootut teoksensa ("Povesti i rasskazy") käsittävät 12 osaa. Erillisinä kirjoina ilmestyivät muun muassa romaanit "Ljubov" (”Rakkaus”, 1894), "Zvezda" (”Tähti”, 1894), "Odin" (”Yksin”, 1896), "Ne geroi" (”Ei sankari”, 1896), "Stšastje ponevole" (”Tahatonta onnea”, 1897), "Živaja žizn" (”Elävä elämä”, 1898), "Slovo i delo" (”Sanat ja teot”, 1898), "Zapiski molodogo tšeloveka" (”Nuoren miehen muistiinpanot”, 1898), "Dva stšastja" (”Kaksi onnea”, 1898) ja "Svetlyi lutš" (”Valonsäde”, 1899). Kirjailijan teemoja ovat ajankohtaiset yhteiskunnalliset kysymykset sekä narodnikkien vallankumousyritysten epäonnistumista seurannut ”pienten tekojen” teoria. Hänen sävyltään optimististen teostensa sankari on tervejärkinen hyvä ihminen, joka pyrkii menestykseen eettiset periaatteensa säilyttäen. 1890-luvulla Potapenko oli yksi Venäjän luetuimmista kirjailijoista varsinkin maaseudulla.


title: Ignati Potapenko

text: Vuodesta 1896 lähtien Potapenko toimi eri sanomalehtien pakinoitsijana sekä kirjallisuus- ja musiikkiarvostelijana. Hän toimitti myös omaa aikakauslehteä, minkä seurauksena hän teki vararikon ja joutui vuonna 1907 yhdeksän vuoden ajaksi toimitusmiesten holhoukseen. 1900-luvun alussa kirjailija julkaisi muun muassa romaanit "Dva pokolenija" (”Kaksi sukupolvea”, 1903), "Mat i dotš" (”Äiti ja tytär”, 1903) ja "Istorija odnoi molodosti" (”Eräs nuoruudentarina”, 1907) sekä pienoisromaanit "Primirenije" (”Sovinto, 1903), "Na pokoje" (”Rauhassa”, 1903) ja "Muž tšesti" (”Kunnian mies”, 1905), jotka eivät saaneet entisen kaltaista suosiota. Hänen näytelmiään esitettiin paljon, mutta niiden taiteellista tasoa pidettiin heikkona. Vuoden 1917 jälkeen Potapenko julkaisi uudelleen vanhoja teoksiaan ja kirjoitti kaunokirjallisia muistelmateoksia. Kirjailijan viimeiseksi teokseksi jäi romaani "Mjortvoje more" (”Kuollut meri”, 1929).


title: Ignati Potapenko

text: Potapenko oli kahdesti naimisissa. Hänen tuotteliaisuuttaan selitettiin usein sekavien perheasioiden ja rakkausjuttujen aiheuttamalla rahantarpeella. 1890-luvun alussa kirjailija ystävystyi Anton Tšehovin kanssa. Vuonna 1894 Potapenko rakastui Tšehovin ihailijaan Lika Mizinovaan, jonka kanssa hän matkusti ulkomaille ja sai lapsen. Tšehov kuvaa pariskuntaa näytelmässään ”Lokki”. Myöhemmin Potapenko kirjoitti Tšehovista kertovia muistelmia.


title: Koronavirukset

text: Koronavirukset ovat ihmisillä ja eläimillä tauteja aiheuttavia viruksia. Ihmiselle tautia aiheuttavia koronaviruksia tunnettiin aiemmin vain kaksi, eivätkä sairastumiset yleensä olleet vakavia. SARSin aiheuttajaksi paljastui ennestään tuntematon koronavirus. Vuonna 2012 tavattiin Lähi-idästä tätä muistuttava koronaviruksen aiheuttama hengityselintulehdus MERS, jonka pelätään leviävän muslimien pyhiinvaelluksen aikana.


title: Koronavirukset

text: Eläinten koronavirukset on tunnettu paremmin. Hiiren hepatiitin aiheuttavan koronaviruksen tiedetään tarttuvan herkästi. Siipikarjan tarttuvan bronkiitin aiheuttava koronavirus leviää ulosteella saastuneesta rehusta. Muita tauteja ovat sioilla esiintyvä tarttuva gastroenteriitti (TGE), porsaiden epideeminen ripulivirus ja porsaiden hemagglutinoiva enkefalomyeliitti, nautojen talvidysenteria ja kissan enteerinen suolistotulehdus (FECV) ja tarttuva vatsakalvontulehdus (FIPV).


title: Koronavirukset

text: Koronavirukset kuuluvat Nidovirales-lahkoon ja edelleen Coronaviridae-heimoon. Koronavirukset ovat vaipallisia, positiivissäikeisiä RNA-viruksia.


title: Koronavirukset

text: Maailman terveysjärjestö WHO ilmoitti toukokuussa 2013, että uudentyyppinen koronavirus voi siirtyä ihmisestä toiseen. Tämän viruksen tiedettiin siihen mennessä aiheuttaneen Euroopassa ja Lähi-idässä 18 ihmisen kuoleman. Uusi virus tavattiin ensi kerran syyskuussa 2012. Koronavirustartuntoja on Euroopassa ilmoitettu myös Saksassa ja Britanniassa. Yhteensä niitä oli tuolloin löydetty maailmassa 34 kappaletta.


title: Mihail Iljin

text: Mihail Iljin (, oikea nimi "Ilja Jakovlevitš Maršak", Илья́ Я́ковлевич Марша́к; 10. tammikuuta 1896 Bahmut – 15. marraskuuta 1953 Moskova) oli venäläinen neuvostokirjailija.


title: Mihail Iljin

text: Mihail Iljin oli runoilija Samuil Maršakin veli. Hän valmistui Leningradin teknologisesta instituutista vuonna 1925 ja työskenteli vuoteen 1929 saakka insinöörinä. Iljin on kirjoittanut luonnontieteitä ja tekniikkaa popularisoivia teoksia, joita lasten lisäksi lukivat myös aikuiset. Neuvostoliiton ensimmäistä viisivuotissuunnitelmaa kuvaava ”Kertomus suuresta suunnitelmasta” ("Rasskaz o velikom plane", 1930) ja sen jatko-osa ”Vuoret ja ihmiset” ("Gory i ljudi", 1935) käännettiin lukuisille vieraille kielille.


title: Somistaja

text: Somistaja on kaupan tai somistamon työntekijä, joka suunnittelee ja toteuttaa näyteikkunoiden, messuosastojen, tuote-esittelyjen ja vastaavien visuaalisen ulkoasun.


title: Vasili Jan

text: Vasili Grigorjevitš Jan (, oikea sukunimi "Jantševetski", Янчеве́цкий; 4. tammikuuta 1875 Kiova – 5. elokuuta 1954 Moskovan alueen Zvenigorod) oli venäläinen neuvostokirjailija.


title: Vasili Jan

text: Vasili Jan syntyi kreikan ja latinan opettajan perheeseen. Hän kävi lukion Tallinnassa ja valmistui vuonna 1897 Pietarin yliopiston historiallis-kielitieteellisestä tiedekunnasta. 1900-luvun alussa hän kierteli eri puolilla maailmaa toimien tallinnalaisen "Revelskije izvestija" -sanomalehden ja pietarilaisen "Rossijan" kirjeenvaihtajana. Vuosina 1907–1912 hän opetti Pietarin klassisessa lyseossa ja vuodesta 1912 lähtien työskenteli uutistoimiston kirjeenvaihtajana Konstantinopolissa ja Bukarestissa. Vuosina 1918–1923 Jan asui Siperian Minusinskissa ja sittemmin Moskovassa lukuun ottamatta vuosia 1926–1928, jolloin hän työskenteli toimittajana Samarkandissa.


title: Vasili Jan

text: Jan tunnetaan parhaiten historiallisesta proosastaan. Hänen pääteoksensa ovat 1200-luvun mongolivalloituksesta kertovat romaanit ”Tšingis-kaani” ("Tšingis-han", 1939) ja ”Batu” ("Batyi", 1942). Trilogian kolmas osa "K ”poslednemu morju”" (”Viimeiselle merelle”) ilmestyi kirjailijan kuoltua vuonna 1955. Huolelliseen taustatyöhön perustuvat mukaansatempaavat ja jännittävät romaanit ovat olleet pitkään suosittuja. Toisen maailmansodan ajankohtaiseksi tekemä ensimmäinen osa sai Stalin-palkinnon vuonna 1942.


title: Tapani Brotherus

text: Tapani Kaarle Heikinpoika Brotherus (s. 12. kesäkuuta 1938 Kööpenhamina, Tanska) on suomalainen diplomaatti, joka toimiessaan Suomen asiainhoitajana Chilessä Augusto Pinochetin vallankaappauksen aikaan pelasti satoja ihmisiä kuolemalta.


title: Tapani Brotherus

text: Tapani Brotherus syntyi helsinkiläiseen kulttuurisukuun. Hänen isoisänsä K. R. Brotherus (1880–1949) oli valtio-opin professori ja Helsingin yliopiston rehtori. Tapani Brotheruksen isä Heikki Brotherus (1909–1985) oli diplomaatti ja toimittaja-kirjailija.


title: Tapani Brotherus

text: Chilen vallankaappauksen aikoihin Tapani Brotherus oli 35-vuotias diplomaatti. Hän oli pari vuotta aikaisemmin perustanut Santiago de Chileen Suomen ensimmäisen edustuston, jonka asiainhoitajana hän toimi. Suomella oli sosialistipresidentti Salvador Allenden aikana paljon yhteistyötä Chilen kanssa metsä- ja kaivosaloilla.


title: Tapani Brotherus

text: Viiden Chilen-vuoden jälkeen Brotheruksen uran jatkui suurlähettiläänä muun muassa Teheranissa ja Ateenassa.


title: Tapani Brotherus

text: Kenraali Augusto Pinochetin juntta kaappasi vallan sosialistipresidentti Salvador Allendelta 11. syyskuuta 1973. Kaappauksessa juntta tappoi vähintään 3 000 chileläistä ja vangitsi monia kymmeniä tuhansia.


title: Tapani Brotherus

text: Asiainhoitaja Tapani Brotheruksen ja varakonsuli Ilkka Jaamalan avustustyö perustui ulkoministeriöltä salattuun päätökseen toimia vastoin Suomen käännytyslinjaa. He kanavoivat avun järjestämällä pakolaisia maasta – enimmäkseen Itä-Saksaan, mutta myös Suomeen. Heikki Hiilamo laskee, että Brotheruksen suoraan Suomeen avustamina päätyi 182 chileläistä ja DDR:ään noin 1 700, ja että Brotheruksen improvisoimin muin keinoin turvaan pääsi noin 500 pakolaista. Brotheruksen ”saldo” on jopa 2 500 pelastettua ihmistä.


title: Tapani Brotherus

text: Ulkoasiainministeriön poliittisen osaston päällikkö Matti Tuovinen ja muut UM:n johtohenkilöt sietivät Brotheruksen omavaltaisuutta. Viiden Chilen-vuoden jälkeen Brotheruksen ura jatkui suurlähettiläänä muun muassa Teheranissa ja Ateenassa. Eläkevuosinaan Tapani Brotherus on jatkanut ihmisoikeus- ja solidaarisuustyötä vapaan kansalaistoiminnan parissa. Hänelle on myönnetty muun muassa Kansan Sivistysrahaston Tammisaari-mitali 2010.


title: Yr City’s a Sucker

text: ”Yr City’s a Sucker” on dance-punk-yhtye LCD Soundsystemin kappale vuodelta 2004.


title: Yr City’s a Sucker

text: ”Yr City’s a Sucker” julkaistiin alun perin marraskuussa 2004 ”Movement”-singlen b-puolena reilun viiden minuutin mittaisena, sekä saman vuoden joulukuussa omana singlenään. Kyseinen versio kestää kymmenen minuuttia. Yhtyeen nimikkoalbumilla se julkaistiin vuonna 2005. Lisäksi kappale on julkaistu "Introns"-albumilla, joka sisältää muun muassa singlen b-puolia, sekä "London Sessions" -livealbumilla.


title: Palomestari

text: Palomestari on Suomen pelastustoimen päällystövirka. Palomestari johtaa pelastusjoukkuetta, joka koostuu kolmesta viiteen pelastusyksiköstä . Palomestari myös mm. suunnittelee työvuorot ja valvoo harjoituksia. Palomestarin operatiivinen tunnus on P3x tai P4x. (x=Pelastuslaitoksen antama järjestysnumero 0-9)


title: Lunar society

text:
Lunar society oli Englannin Birminghamissa valistusajalla toiminut vapaamuotoinen tieteellinen seura. Siihen kuului aikansa menestyneitä teollisuusmiehiä, luonnontieteilijöitä ja taiteilijoita. He kokoontuivat täydenkuun aikaan päästäkseen turvallisesti kotiin kuunvalossa. Seuraa on kuvattu teollisen vallankumouksen ajatushautomoksi. Sen keskusteluissa jäsenet saattoivat keskustella ennenkuulumattomista ideoistaan, ja toisinaan tehdä pieniä kokeita selvittääkseen keskusteltujen asioiden luonnetta syvällisemmin. Perustajajäsenistä Erasmus Darwin kuvasi toimintaa "filosofiseksi naureskeluksi". Matthew Boulton ei ollut saanut juuri muodollista koulutusta, mutta hän oli erittäin kiinnostunut tähtitieteestä, meteorologiasta, kemiasta, sähköstä, lääketieteestä, taiteesta ja puutarhansuunnittelusta. On arvioitu, että ilman Boultonin liikemiesvaistoa ja Darwinin henkistä tukea masennukseen taipuvainen James Watt ei olisi tehnyt yhtä merkittäviä suurtekoja.
Tuohon aikaan filosofia- ja kirjallisuusseuroja perustettiin moniin muihinkin kaupunkeihin Royal Societyn esimerkin mukaisesti. Birmingham ei ollut vielä mikään suurkaupunki, eikä sen seura ollut Lontoon ulkopuolisista seuroista ensimmäinen, pitkäikäisin eikä tieteellisesti merkittävinkään. Silti se on ollut jälkipolvien silmissä maineikkain, lähinnä seuraan kuuluneiden suurmiesten ansiosta. Koska seura oli vapaamuotoinen, sen kokouksista ei pidetty pöytäkirjaa eikä jäsenistä koottu luetteloita. Yleensä seuran jäseniksi lasketaan ainakin Matthew Boulton, Erasmus Darwin, Thomas Day, Richard Lovell Edgeworth, Samuel Galton, James Keir, Joseph Priestley, William Small, Jonathan Stokes, James Watt, Josiah Wedgwood, John Whitehurst ja William Withering. 11 heistä (muut paitsi Day, Small ja Stokes) olivat myös Royal Societyn jäseniä. Perustajajäsenistä Darwin oli suosittu lääkäri ja keksijä, Boulton oli kekseliäs ja utelias tehtailija, Small oli Boultonin perhelääkäri ja Thomas Jeffersonin opettaja ja mentori. Joukkoon liittyivät myöhemmin keramiikkatehtailija Josiah Wedgewood, kemistit James Keir ja Joseph Priestley sekä höyrykoneen kehittäjä James Watt. Kaikki edellämainitut 14 eivät olleet jäseniä yhtaikaa.
Seura tapasi aluksi Darwinin kotona missä he söivät päivällistä ja keskustelivat sen jälkeen myöhään yöhön. Kun Bolton osti Soho Housen Birminghamista, seuran kokoontumiset siirtyivät sinne. Seuran jäsenet uskoivat kiistelyn ja yhteistyön hyödyllisyyteen. Keskustelunaiheet vaihtelivat uusista höyrykoneiden malleista vasta löydettyjen kaasujen ominaisuuksiin. Kokoukset jatkuivat lähes joka kuukausi yli 30 vuoden ajan.


title: Lunar society

text: Derbyläinen taiteilija Joseph Wright maalasi seuran jäsenistä muotokuvia ja ryhmäkuvia, joista monet ovat esillä Derbyn kaupunginmuseossa. Niistä kuuluisin on "The Orrey" eli "Filosofi luennoi telluuriosta". Tämä teos ja sen mukaan rakennettu telluurio ovat myös esillä museossa. Wright itse ei ollut Lunar societyn jäsen, mutta koska hän oli sekä John Whitehurstin että Erasmus Darwinin pitkäaikainen ystävä, häntä on pidetty eräänlaisena ulkojäsenenä. Maalauksissaan hän onnistui sekä tavoittamaan seuran jäsenten näköisyyden että kuvaamaan heistä ilmenevää paneutumista ja innostusta kokeista ja keksinnöistä.


title: Saaren kartano (Tammela)

text: Saaren kartano on Tammelassa Kanta-Hämeessä sijaitseva kartano, joka ympäristöineen kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin. Kartanon ympäristö on myös osa Mustiala - Porras - Kaukolanharju -nimistä valtakunnallisesti arvokasta maisema-aluetta.


title: Saaren kartano (Tammela)

text: Kartano sijaitsee Pyhäjärven ja Kuivajärven väliin jäävällä saarella. Saari on pituudeltaan noin 1,5 kilometriä ja noin kilometrin levyinen. Sen läpi kulkee Tammelan kirkonkylästä Hämeen Härkätielle johtava tie, yhdystie 2823. Saaren pohjoispään yhdistää nykyään mantereeseen Venesillan kannas. Eteläpäässä Saarensalmen yli johtaa kannen yläpuolisilla tukikaarilla varustettu teräsbetoninen kaarisilta, joka on valmistunut vuonna 1923.


title: Saaren kartano (Tammela)

text: Kartanon kaksikerroksinen päärakennus on valmistunut vuonna 1820, se on mansardikattoinen ja julkisivun pylväsjäsentelyineen kustavilaista kartanoarkkitehtuuria. Rakennus on hirsirunkoinen ja rapattu. Kartanomiljööseen kuuluu kaikkiaan kolmisenkymmentä rakennusta, vanhimmat 1700-luvulta, joukossa on useita asuin- ja huvilarakennuksia. Tilan talouskeskus on hieman erillään ja siinä on mm. tiiliset navetta ja talli, muita maatalousrakennuksia sekä konttori- ja asuinrakennuksia. Kartanon päärakennusta ympäröivä puisto ulottuu Kuivajärven rantaan. Puisto on rakennettu 1920- ja 1940-luvuilta peräisin olevien suunnitelmien mukaan.


title: Saaren kartano (Tammela)

text: Kartano muodostettiin vuonna 1599 yhdistämällä useita Saaren kylän tiloja. Kartanoon liitettiin vielä myöhemmin muita tiloja, viimeisenä Kankaisten ratsutila vuonna 1793. Laajimmillaan kartano oli vuonna 1918 ennen torpparilain voimaantuloa, jolloin maata oli noin 3 500 hehtaaria. Tuolloin kartanossa oli 24 torppaa. Kartanosta on erotettu mm. asutuslain nojalla liki 1 000 hehtaaria. Saaren kansanpuisto on perustettu kartanon maille vuonna 1932.


title: Saaren kartano (Tammela)

text: Kartanon omistajia ovat olleet muun muassa de la Chapellet. Vuodesta 1930 lähtien omistajina ovat olleet von Frenckellit, tästä suvusta ensimmäisenä Helsingin apulaiskaupunginjohtaja Erik von Frenckell ja hänen kuoltuaan tytär, teatterinjohtaja Vivica Bandler. Nykyään kartanon omistaa Mikael von Frenckell.


title: Saaren kartano (Tammela)

text: Saaren kartanon lähimaisemia ovat ikuistaneet kankaalle mm. Magnus von Wright ja Albert Edelfelt. Tunnettu on etenkin Edelfeltin vuosina 1889–1890 Saaren kartanon mailla, läheisellä Kaukolanharjulla maalaama "Kaukolanharju auringonlaskun aikaan", jota pidetään yhtenä Suomen taiteen kultakauden tärkeistä teoksista. Vuonna 1926 Lounais-Hämeen kotiseutu- ja museoyhdistys rakensi Kaukolanharjun näkötornin Saaren kartanon maille paikalle, jolla Edelfelt oli maalannut teoksensa, ja vuonna 1934 samalle alueelle Kuivajärven rannalle, niin ikään kartanon maille perustettiin Saaren kansanpuisto yleistä virkistystä ja vapaa-ajanviettoa varten. Vuodesta 1980 puiston omistajina ovat olleet Tammelan kunta ja Forssan kaupunki.


title: Matthew Boulton

text: Matthew Boulton (1728–1809) oli englantilainen teollisuusmies ja James Wattin liikekumppani.


title: Matthew Boulton

text: Boulton syntyi Birminghamissa, missä hänen isänsä valmisti nappeja, solkia ja muita pieniä metalliesineitä. Koulun jälkeen hän meni töihin isänsä yritykseen. Vuonna 1761 hän osti maata silloisen keskustan ulkopuolelta ja rakennutti Sohon tehtaan, jossa työskenteli satoja työntekijöitä ja käytettiin uusimpia koneita. Aikaisemmin tuotteiden eri osat oli teetetty eri puolilla olevissa työpajoissa, mutta Boulton keräsi eri alojen ammattilaiset yhteen paikkaan ja perusti myös markkinointiosaston. Tehtaasta tuli pian maailman suurin.


title: Matthew Boulton

text: Vuonna 1775 Boulton ja James Watt perustivat yhteisyrityksen, joka valmisti ja markkinoi Wattin höyrykonetta.


title: Matthew Boulton

text: Boulton oli luonteeltaan utelias ja kiinnostunut luonnontieteistä ja filosofiasta. Hänestä tulikin yksi Lunar Societyn keskeisiä henkilöitä.


title: Matthew Boulton

text: Vuonna 2011 esitellyissä uusissa 50 Englannin punnan seteleissä on toisella puolella Matthew Boultonin ja James Wattin kuvat.


title: Dragon Tiger Gate

text: Dragon Tiger Gate (, "Lung fu moon") on vuonna 2006 ensi-iltansa saanut hongkongilainen toimintadraama. Elokuva perustuu hongkongilaiseen sarjakuvaan Oriental Heroes. Elokuvan on ohjannut Wilson Yip ja käsikirjoittanut Edmond Wong. Pääosassa esiintyivät Donnie Yen, Nicholas Tse ja Shawn Yue.


title: Dragon Tiger Gate

text: Tiger Wong ajautuu ongelmiin, kun hän päättää suojella erästä perhettä rikollisilta kesken ravintola-aterian. Yksi hänen ystävistään ottaa kultaisen riipuskorun, joka tappelun aikana tippuu maahan. Se kuuluu isoimman rikollisorganisaation pomolle. Pian he saavat peräänsä organisaation roistot, jotka yrittävät saada talismaniksi paljastuneen riipuskorun. Paikalle ilmaantuu myös heidän johtajan henkivartija Dragon, joka kuitenkin kukistaa kaikki roistot ja nappaa talismanin itselleen. Tiger tutustuu samalla Turbo nimiseen nunchaku taitajaan ja huomaa Dragonin olevan hänen veljensä. Tietämättään heidän kohtalona on estää Shibumin pahat aikeet, mutta sitä ennen heidän on kehitettävä taitojaan ja selvitettävä erimielisyytensä toisia kohtaan.


title: Dragon Tiger Gate

text: Elokuvaa varten tehty nyrkkeilysäkki on kirjattu Guinnessin ennätysten kirjaan maailman suurimpana nyrkkeilysäkkinä. Se on 2,4 metriä korkea, 1,5 metriä leveä ja painoi 181 kiloa.


title: Devdas (vuoden 2002 elokuva)

text: Devdas on Sanjay Leela Bhansalin ohjaama intialainen romanttinen draamaelokuva vuodelta 2002. Se perustuu Sharat Chandra Chattopadhyayn pienoisromaaniin "Devdas". Tämä on kolmas hindinkielinen elokuvaversio samasta tarinasta. Pääosia näyttelevät Shahrukh Khan, Aishwarya Rai ja Madhuri Dixit. Elokuva kertoo Devdasista, josta tulee alkoholisti, kun hän ei saa mennä naimisiin rakastamansa naisen kanssa.


title: Devdas (vuoden 2002 elokuva)

text: "Devdas" voitti monia palkintoja, kuten viisi National Film Awards -palkintoa ja yksitoista Filmfare Awards -palkintoa, muun muassa parhaasta elokuvasta. Se oli myös ehdolla Bafta-palkinnon saajaksi. Elokuva esitettiin Cannesin elokuvajuhlilla.


title: Devdas (vuoden 2002 elokuva)

text: Box Office India julisti "Devdasin" ”hitiksi”.


title: Augusto Pestana

text: Augusto Pestana (22. toukokuuta 1868 – 29. toukokuuta 1934) oli brasilialainen insinööri ja poliitikko. Pestana oli Rio Grande do Sulin osavaltiossa sijaitsevan Ijuín kunnan ensimmäinen pormestari ja ensimmäinen toimitusjohtaja valtionrautateille. Hänet valittiin kolme kertaa Brasilian parlamenttiin. Hänen mukaansa on nimetty Augusto Pestanan kaupunki.


title: Stoclet-palatsi

text: Stoclet-palatsi (, ) on Josef Hoffmanin suunnittelema kartano Brysselissä, Belgiassa. Modernia arkkitehtuuria edeltävä kartano rakennettiin pankkiiri Adolphe Stocletille.


title: Stoclet-palatsi

text: Kartanon rakennuttaja Adolphe Stoclet tuli pankkiirisuvusta, ja hän oli taidekeräilijä ja naimisissa taidekriitikko Arthur Stevensin tyttären Suzannen kanssa. Stoclet toimi rautatieinsinöörinä Itävallassa, kun hän kiinnostui Wienin sesessionismiisesta liikkeestä. Hän tutustui Josef Hoffmaniin, jonka arkkitehtuuri ja sisustustyyli sopi Stocletin kuvaan siitä, millainen porvaristoperheen asuinrakennuksen pitäisi olla. Stoclet nousi belgialaispankin johtoon, kun hänen isänsä kuoli. Belgiaan palannut Stoclet halusi rakennuttaa perheelleen kodin Brysseliin ja kutsui Hoffmanin ja muita sesessionisteja rakennuttamaan taloa. Ryhmä sai suunnitteluun vapaat kädet, mutta sillä oli useita tapaamisia Stocletin kanssa, sillä tämä halusi osallistui työhön.


title: Stoclet-palatsi

text: Rakennuksen suunnitelmat valmistuivat vuonna 1905, ja se rakennettiin vuosina 1906–1911. Valmistumisen jälkeen rakennukseen ei ole tehty merkittäviä muutoksia. Rakennus oli Stocletin suvun yksityisenä asuintalona vuoteen 2002, jolloin paronitar Annie Stoclet kuoli. Tämän jälkeen se on kuulunut kiinteistöyritys Suzanne and Adolphe Stocletille.


title: Stoclet-palatsi

text: Stoclet-palatsi on yksi 1900-luvun merkittävimpiä yksityisrakennuksia. Se on myös listattu Unescon maailmanperintöluetteloon moderniin taiteeseen, arkkitehtuuriin ja muotoiluun antaman vaikutuksensa ansiosta. Stoclet-palatsia on heti valmistumisensa jälkeen pidetty yhtenä Wienin sesessionismin huipputöistä. Se edustaa 1900-luvun arkkitehtuurin uusia ideoita ja art nouveaun uudistumista sekä on art decon edelläkävijä.


title: Thomas Day

text: Thomas Day (1748–1789) oli brittiläinen kirjailija ja tunnettu orjuuden vastustaja.


title: Thomas Day

text: Day oli varakas ja omituinen. Hän toimi aktiivisesti poliittisissa kampanjoissa korruption vastustamiseksi ja orjuuden kieltämiseksi, ja sai näissä tukea muilta Lunar societyn jäseniltä.


title: Thomas Day

text: Day oli varakkaiden vanhempien lapsi, joka osoitti jo nuorena empatiaa köyhiä ja eläimiä kohtaan. Hän opiskeli Oxfordissa ja viehättyi Jean-Jacques Rousseaun ajatuksista. Hän yritti kasvattaa itselleen rousseaulaisten ihanteiden mukaisen vaimon, ja adoptoi tätä varten kaksi orpotyttöä. He eivät kuitenkaan osoittautuneet sopiviksi. Day löysi kuitenkin samanhenkisen vaimon, joka suostui askeettiseen elämäntyyliin.


title: Thomas Day

text: Vuonna 1773 Day julkaisi runon "The Dying Negro" ("kuoleva neekeri) jolla hän hyökkäsi orjuutta vastaan. Runosta tuli hyvin suosittu. Hän osi maatilan Essexistä, ja käytti suuren osan varallisuudestaan maanviljelyksen kehittämiseen ja maatyöläistensä olojen parantamiseen. Vuonna 1783 Day julkaisi lastenkirjan "Sandford and Merton" jolla hän pyrki levittämään aatteitaan. Kirjasta tuli hyvin suosittu. Vuonna 1789 Day yritti kouluttaa hevosta lempeydellä, mutta hevonen heitti hänet selästään ja Day sai surmansa.


title: Cotesia melitaearum

text: Cotesia melitaearum on verkkoperhosessa loisiva pistiäinen (Nixon 1974). Suomessa, Ahvenanmaalla, tämä parasitoidi käyttää isäntäeläimenään täpläverkkoperhosen ("Melitaea cinxia") toukkaa. Aikuinen pistiäinen munii perhosen varhaisen muodonmuutosvaiheen toukkaan loppukesällä. Pistiäisen toukat kehittyvät perhosen toukan sisällä, syötyään toukan tunkeutuvat sieltä ulos ja koteloituvat perhosen toukan jäännösten ympärille. Aikuiset pistiäiset kuoriutuvat koteloistaan ja munivat lähellä oleviin loisimattomiin perhosen toukkiin. Pistiäinen munii toukan sisään 2-8 munaa ja nämä talvehtivat toukan sisällä. Pian, sen jälkeen kun isäntäeläimen toukat heräävät talvilevoltaan ja alkavat keväällä syödä, loinen kuoriutuu ulos ja koteloituu. Viimeinen pistiäissukupolvi kuoriutuu, parittelee ja munii lähellä olevien toukkien sisään 20-30 munaa (Lei 1997). Loisinta on toisinaan niin voimaperäistä, että se uhkaa isäntäeliön populaatiota sukupuutolla (Lei ja Hanski 1997).


title: Pikkuhelttamesikko

text: Pikkuhelttamesikko ("Anthochaera chrysoptera") on varpuslintu, joka kuuluu mesikkoihin. Se on australialainen.


title: Leistilänjärvi

text: Leistilänjärvi on kuivatettu järvi Nakkilassa Satakunnassa. Järvi kuivatettiin useassa vaiheessa 1780-luvulta 1940-luvulle kestäneenä ajanjaksona ja nykyään se on kokonaisuudessa peltoa. Ravinteikkaan maaperän kasvusto houkuttelee muuttomatkoilla olevia lintuja levähtämään pelloilla, joita on yhteensä lähes 1 700 hehtaaria. Leistilänjärven alue kuuluu Kokemäenjoen vesistön Kokemäenjoen alueen Tattaranjoen valuma-alueeseen.


title: Leistilänjärvi

text: Leistilänjärvi sijaitsee maakuoressa hiekkakivitasangon päällä, jota jääkauden aikainen mannerjäätikkö hioi tasaiseksi liukuessaan Selkämereltä sisämaahan päin. Tämä selittää kalliopohjan tasaisuuden Kokemäenjoen jokilaaksossa ja hiekkaharjujen runsaat hiekkavarannot seudulla. Seudun kalliossa on myös kovempaa diabaasia, joka ei ole kulunut yhtä syvälle kuin hiekkakivi. Diabaasista jääneet selittävät Leistilänjärveä reunustavat kallioiden kohoumat, jotka sijaitsevat peltoaukean eri suunnilla. Peltotasangon äärimmäinen tasaisuus johtuu merestä, joka lainehti alueen päällä jääkauden jälkeen. Meren sedimentit kasaantuivat meren pohjalle hiekkakivikallion päälle ja muodosti alueelle savipohjan. Leistilänjärven järvivaihe kerrosti pohjalle mutaa, joka sisälsi runsaasti eloperäistä ainesta.


title: Leistilänjärvi

text: Kun Harjavallan Lammaistenkosken hiekkatasanko kohosi maankohoamisen vuoksi merenpinnan yläpuolelle noin 1500 eaa., Leistilänjärveä nykyään kiertävät kallioiden huiput muodostivat rengasmaisen saariryhmän. Maankohoaminen laski merenpintaa edelleen ja lopulta Leistilänjärvi muuttui kluuvista järveksi. Järven vedenkierto oli vähäistä, sillä sen valuma-alue oli äärimmäisen suppea.


title: Leistilänjärvi

text: Vuoden 1806 Isaac Tillbergin kartta Ulvilasta esittää Leistilänjärven (kartassa "Leistilan jervi") vielä järvenä. Sillä on jo kaksi laskuojaa, jotka yhtyvät lyhyen matkan päässä toisiinsa ja jatkavat Tattaranjoen kautta Kokemäenjokeen. Järvi oli lähes suorakaiteen muotoinen, mutta sen lounaispäässä työntyi järvelle 600 metriä pitkä niemi. Järven leveys oli 3,3 kilometriä ja pituus 6,0 kilometriä. Mitat voi laskea vertaamalla kartalla mittakaavaa ja Ulvilan Saarenluotoa toisiinsa. Vuoden 1855−56 Kalmbergin kartastossa järvi on jo merkitty kokonaan heinäniityksi.


title: Leistilänjärvi

text: Leistilänjärvi sijaitsi 1770-luvulla Nakkilan ja Harjavallan rajan läheisyydessä. Koiviston kartanon omistaja professori Johan Kraftman esitti Leistilän järven kuivattamista ja siihen anomukseen saatiin myönteinen päätös vuonna 1777. Järveä laskettiin vuosina 1777 ja 1801. Pitkä työ kohtasi välillä epäuskoa ja vastarintaa. Esimerkiksi vuonna 1806 työt pysähtyivät ja eräät osakkaat halusivat vetäytyä hankkeesta, koska epäilivät hyötyjen jäävän kustannuksia pienemmiksi. Vaikka Kraftmannilla ei ollut osuuksia Leistilänjärveen, hän jaksoi ajaa hanketta eteenpäin.


title: Leistilänjärvi

text: Ensimmäiseksi piti puhkaista järveä ympäröivään kallioon vedelle riittävän syvä uoma. Se tehtiin diabaasi- ja hiekkakivikallioon järven lounaiskulmaan. Kanavan tekemisessä käytettiin räjähteitä Kokemäen Kravin kanavan tekemisen tapaan. Kallioleikkauksesta tuli 150 metriä pitkä, josta 40 metriä lohittiin hiekkakiveen ja loput oliviinidiabaasiin. Kanavan poikkileikkaus on nykyään kuusi metriä leveä ja 5−6 metriä korkea. Vedet johdettiin ensin Palojokeen, joka laskee Tattaranjoen kautta Kokemäenjokeen.


title: Leistilänjärvi

text: Vuosina 1814−1816 paljastui vesijättömaata yhteensä yli 1 000 tynnyrinalaa, joista viimeisenä vuonna pelkästään 489 tynnyrinalaa. Tilastojen valossa kuivatustoiminta olikin kannattavaa, sillä 1830-luvulla Leistilänjärvi tuotti puolet kaikesta Nakkilassa tuotetusta heinästä. Järven muuttamiseen kokonaan heinää kasvavaksi niityksi sai odottaa 1800−1820-luvuille asti.


title: Leistilänjärvi

text: Järven paljastuneita rantoja jaettiin väliaikaisilla jaoilla vuosina 1835, 1870, 1896 ja 1929. Jakoon osallistui esimerkiksi vuonna 1895 yhteensä 82 osakasta.


title: Leistilänjärvi

text: Leistilänjärven halki kulkee nykyään leveä Isokanava-niminen kuivatusuoma. Alkuperäisen kuivatusuoman valmistuminen tapahtui noin 1864−1867. 1800-luvulla tärkein tavoite olikin heinän kasvattaminen karjan rehuksi. Nykyään heinää ei enää tarvita ja maata raivataankin suoraan pelloksi. Leistilänjärven lopullinen kuivatus pelloksi toteutettiin vasta 1940-luvulla, jolloin lähes 1 500 hehtaaria otettiin viljelyyn.


title: Leistilänjärvi

text: Läänin arkistoissa on kuivattamiseen liittyviä tapauksia, jotka ovat vaatineen virallisen toimeksiannon. Sellaisia ovat esimerkiksi vuonna 1800 Kraftmanin järven kuivatukseen liittyvä asia, vuonna 1888 Kustaa Tolvin vesijätön verotusasia, vuonna 1894 talonpoikien ja kartanonomistajan W. Frenckellin vesijätön jakoasiat, vuonna 1897 talonpojan "Vihtorin" vesijätön nautintaan liityvä asia, vuonna 1925 Frenckellin kuivanmaan jakoasia ja vuonna 1927 osallisten kuivanmaan jakoasia.


title: Leistilänjärvi

text: Leistilänjärven ja Lattomeren kuivatushankkeet vaikuttivat seudun asukkaiden haluun toteuttaa omiakin hankkeita. Hanke oli samanaikainen useiden muiden järvenlaskuhankkeiden kanssa. Näitä olivat esimerkiksi Pyntösjärven, Kyläjärven ja Rottajärven hankkeet.


title: Leistilänjärvi

text: Sotien jälkeisen siirtoväen asuttamisen Nakkilaan toteutui ainakin kolmella eri tavalla. Joko siirtolainen osti tilan itselleen, tai tila lohkottiin isosta maatilasta, kuten esimerkiksi Villilän tai Anolan kartanoista, taikka sen jaettiin valtion lunastamasta Leistilänjärven peltomaasta.


title: Haryjalah

text: Haryjalah () on näiden kylien nimi Sahan tasavallassa Venäjällä:


title: So This Is Harris!

text: So This Is Harris! on Mark Sandrichin ohjaama yhdysvaltalainen lyhytelokuva vuodelta 1932. Se palkittiin parhaan lyhytkomedian Oscar-palkinnolla.


title: Play with Bootsy

text: Play with Bootsy on Bootsy Collinsin studioalbumi vuodelta 2002.


title: Dorothy Lee

text: Dorothy Lee (23. toukokuuta 1911 Los Angeles, Kalifornia, Yhdysvallat – 24. kesäkuuta 1999 San Diego, Kalifornia, Yhdysvallat) oli yhdysvaltalainen näyttelijätär ja komedienne 1930-luvulla. Hän esiintyi yleensä yhdysvaltalaisen komediakaksikon Wheeler & Woolseyn rinnalla.


title: Dorothy Lee

text: Dorothy Lee syntyi nimellä Marjorie Elizabeth Millsap 23. toukokuuta vuonna 1911 Los Angelesissa. Valmistuttuaan high schoolista hän alkoi etsiä elokuvarooleja ja päättyi New Yorkiin vaudeville-esiintyjänä. New Yorkissa hän lauloi jazz-dixieland bändin Waring and His Pennsylvaniansin kanssa, ja allekirjoitettuaan sopimuksen tuotantoyhtiön RKO Picturesin kanssa hän teki elokuvadebyyttinsä elokuvassa "Tanssin pyörteissä" vuonna 1929 18-vuotiaana. Samana vuonna elokuvassa "Rio Rita" hän lyöttäytyi koomikkojen Bert Wheelerin ja Robert Woolseyn kanssa ja esiintyi sen jälkeen melkein jokaisessa heidän elokuvassaan.


title: Dorothy Lee

text: Lee vetäytyi sarjasta, kun tuottaja David O. Selznick vaihtoi tämän roolia musikaalissa Girl Crazy, mutta palasi töihin vuonna 1934 kun Selznickin seuraaja Mark Sandrich antoi hänelle roolin "Nurinkurinen maailma" -elokuvan Daisyna ja Cockeyed Cavaliers -elokuvan Mary Annina. RKO vaihtoi Leen Mary Carsisleen ja myöhemmin Betty Grableen, mutta hän palasi vuonna 1935 esiintymään vielä kahdessa muussa elokuvassa. Vuonna 1939 hän jätti elokuva-alan mutta palasi lyhyesti 1940-luvulla. Vuoden 1941 jälkeen hän ei kuitenkaan esiintynyt enää yhdessäkään elokuvassa.


title: Dorothy Lee

text: Dorothy Lee meni naimisiin kuusi kertaa. Hänen toinen ja samalla lyhyin avioliittonsa oli juorukolumnistin Jimmy Fidlerin kanssa. Leellä oli neljä lasta, jotka hän sai viidennen puolisonsa John Berbaschin kanssa. Ensimmäiset viisi avioliittot päättyivät eroon ja viimeinen Leen puoliso Charles Calderinin kuolemaan elokuussa 1985.


title: Dorothy Lee

text: Lee kuoli 88-vuotiaana 1999 Kalifornian San Diegossa hengitysvajaukseen.


title: Hapanlohko

text: Hapanlohko on karjalainen perinneruoka. Sitä on ainakin valmistettu luovutetulla alueella, Johanneksen ja Säkkijärven pitäjissä. Hapanlohko valmistettiin perunoista ja ruisleivän taikinasta. Taikina otettiin taikinatiinusta, joka on puinen hapatusastia, hapatusvaiheen aikana ennen kuin siitä alettiin leipoa varsinaista leipää. Taikina keitettiin kuorittujen perunoiden kanssa kattilassa, ja tätä keitosta kutsuttiin hapanlohkoksi.


title: Etapit 1–11 Italian ympäriajossa 2011

text: Italian ympäriajon 2011 etappien 1–11 tulokset:


title: Etapit 1–11 Italian ympäriajossa 2011

text:
Lähde: Cyclingnews
Lähde: Cyclingnews
Etappia varjosti belgialaisen Wouter Weylandtin kuolema. Hän kaatui Passo del Boccon mäeltä laskettaessa noin 25 kilometriä ennen maalia. Järjestäjien mukaan hänen vasen polkimensa osui tietä reunustaneeseen seinämään, jonka jälkeen hän vieri noin 60 metriä. Hän kärsi verenhukasta ja oli tajuton, ja vaikka sai nopeasti ensiapua, ei mitään ollut tehtävissä.


title: Etapit 1–11 Italian ympäriajossa 2011

text:
Lähde: Cyclingnews
Etapilla ei ajettu kilpaa, vaan kunnioitettiin edellispäivänä kuolleen Wouter Weylandtin muistoa. Jokainen joukkue ajoi vuorollaan kymmenen kilometriä pääjoukon kärjessä. Maaliviivan ylittivät ensimmäisenä Weylandtin tallin Team Leopard-Trekin pyöräilijät sekä Weylandtin hyvä ystävä, Garmin-Cervélo-joukkueen Tyler Farrar. Etapin jälkeen Leopard-Trek ilmoitti vetäytyvänsä kilpailusta.


title: Etapit 1–11 Italian ympäriajossa 2011

text:
Lähde: Cyclingnews
Lähde: Cyclingnews


title: Etapit 1–11 Italian ympäriajossa 2011

text:
Lähde: Cyclingnews
Lähde: Cyclingnews
Lähde: Cyclingnews
Lähde: Cyclingnews


title: Etapit 1–11 Italian ympäriajossa 2011

text: Lähde: Cyclingnews


title: Fumiyuki Beppu

text: Fumiyuki Beppu (s. 10. huhtikuuta 1983 Chigasaki) on japanilainen maantiepyöräilijä. Hän aloitti ammattilaisuransa Discovery Channel-joukkueessa 2005–2007, edusti Skil-Shimanoa 2008–2009, Team RadioShackia 2010–2011, GreenEdge Cycling Teamia 2012–2013 ja vuodesta 2014 Trek Factory Racing / Trek-Segafredoa. Ranskan ympäriajossa 2009 hänestä ja Yukiya Arashirosta tulivat ensimmäiset japanilaiset, jotka ovat ajaneet Ranskan ympäriajon maaliin.


title: Fumiyuki Beppu

text: Lähde: Cycling Archives


title: Pedro Passos Coelho

text: Pedro Manuel Mamede Passos Coelho (s. 24. heinäkuuta 1964 Coimbra, Portugali) on portugalilainen liikemies ja poliitikko, joka toimi Portugalin pääministerinä vuosina 2011–2015. Passos Coelho oli Sosiaalidemokraattisen puolueen johtajana 2010–2017.


title: Pedro Passos Coelho

text: Pedro Passos Coelho syntyi Coimbrassa Portugalissa lääkäri António Passos Coelhon ja hänen vaimonsa Maria Rodrigues Santos Mameden avioliitosta. Hänen isosiskonsa on Maria Teresa Mamede Passos Coelho.


title: Pedro Passos Coelho

text: Lapsuutensa Passos Coelho vietti Portugalin Länsi-Afrikassa (nyk. Angola), jossa hänen isänsä toimi lääkärinä. Vuoden 1974 neilikkavallankumouksen jälkeen ja Portugalin entisen siirtomaan itsenäistyttyä Angolan kansantasavallaksi Passos Coelhon perhe palasi Eurooppaan ja asettui Vila Realiin Portugalin pohjoisosiin, missä Passos Coelho kävi "Liceu Nacional Camilo Castelo-Branco" -nimistä koulua.


title: Pedro Passos Coelho

text: Passos Coelho suoritti vuonna 2001 taloustieteen tutkinnon Universidade Lusíada de Lisboassa.


title: Pedro Passos Coelho

text: Oppositiossa ollut Sosiaalidemokraattinen puolue voitti Passos Coelhon johdolla kesäkuussa 2011 pidetyt ennenaikaiset parlamenttivaalit, joihin ajauduttiin opposition kaadettua sosialistihallituksen säästöohjelman, minkä jälkeen Portugali joutui pyytämään EU:lta takuita lainojensa hoitamiseksi. Vaalien jälkeen Passos Coelho nimitettiin pääministeriksi. Virkaanastujaispuheessaan hän kertoi pitävänsä tärkeänä Portugalin julkisen talouden saattamista kiireellisesti kestävälle pohjalle.


title: Pedro Passos Coelho

text: Passos Coelhon hallitus toteutti budjettivajeen pienentämiseksi suuria säästötoimia, jotka joidenkin arvioiden mukaan pelastivat Portugalin talouden romahdukselta Euroopan velkakriisin aikana. Säästötoimet herättivät kuitenkin myös suurta vastustusta. Vuoden 2015 lopulla Portugalin talous alkoi jälleen hitaasti kasvaa, mutta toisaalta kriisin jäljiltä työttömyysaste oli korkealla ja elintaso alentunut. Lokakuussa 2015 pidetyissä parlamenttivaaleissa Passos Coelhon johtama keskusta-oikeistolainen koalitio saavutti suurimman puolueen aseman, mutta vaalien jälkeen António Costan johtamat sosialistit muodostivat vähemmistöhallituksen muiden vasemmistopuolueiden tuella.


title: Pedro Passos Coelho

text: Lokakuussa 2017 järjestettyjen paikallisvaalien jälkeen Passos Coelho erosi Sosiaalidemokraattisen puolueen johtajan paikalta. Paikallisvaalien tulos oli puolueen historian huonoin ja Passos Coelhon mukaan sosiaalidemokraattien tulisi löytää "uusi polku tulevaisuuteen".


title: LatinSat

text: LatinSat on argentiinalainen pienten mikrosatelliittien konstellaatio. Valmiina siihen voi kuulua 64 satelliittia ja se tällöin muodostaa globaalin "store & dump"-tietoliikenneverkon, joka myös voisi toimia AIS-järjestelmänä, jolla voi mm. seurata laivojen lähettämiä paikkatietoja.


title: LatinSat

text: AprizeSat 3, 4, 5 ja 6 satelliiteissa on laivojen seurannan AIS-vastaanottimet (Automatic Identification System).


title: LatinSat

text: Satelliitit ovat kuutiomaisia, särmän pituu 20 cm, ja niiden massa on 12 kg. Ne eivät siis ole Cubesat-standardin mukaisia eivätkä nanosatelliitteja.


title: Yukiya Arashiro

text: Yukiya Arashiro (s. 22. syyskuuta 1984 Ishigaki) on japanilainen maantiepyöräilijä. Hän aloitti ammattilaisuransa japanilaisjoukkueissa Cycle Racing Team Vang 2006, Nippo Corporation - Meitan Honpo co. LTD - Asada 2007 ja Meitan Hompo - GDR 2008. Kausilla 2009–2015 hän kilpaili ranskalaistallissa, aiemmalta nimeltään Bbox Bouygues Télécom, sittemmin Team Europcar. Vuonna 2016 hän edusti Lampre-Meridaa ja vuodesta 2017 alkaen Bahrain-Meridaa. Ranskan ympäriajossa 2009 hänestä ja Fumiyuki Beppusta tulivat ensimmäiset japanilaiset, jotka ovat ajaneet Ranskan ympäriajon maaliin.


title: Yukiya Arashiro

text: Lähde: Cycling Archives


title: Fotomontaasi

text: Fotomontaasi, fotokollaasi tai valokuvakollaasi on eri valokuvien yhdistämistä leikkaamalla ja liittämällä yhteen useita valokuvia uudeksi valokuvaksi. Leikkaamalla ja liimaamalla tapahtuvan työskentelyprosessin voi tehdä myös kuvankäsittelyohjelmalla ja tällaista kuvan käsittelyä sanotaan usein "fotoshoppaamiseksi".


title: Fotomontaasi

text: Ero fotomontaasin ja valokuvakollaasin välillä on joidenkin tulkintojen mukaan siinä, että valokuvakollaasissa työskentelyn painopiste siirtyy pois kuvankäsittelystä (tai pimiöstä) valmiiden valokuvien leikkaamiseen ja yhdistelyyn liimalla.


title: Fotomontaasi

text: Fotomontaasin synty liittyy kollaasiin historiaan. Peter von Baghin mukaan fotomontaasi on yksi visuaalisen kollaasin varhain kypsyneistä erikoisalueista.


title: Fotomontaasi

text: Luultavasti Skotlannissa 1850-luvulla kehitettyä valokuvien yhdistämisen mentelmää (Combination Printing eli yhdistelmävedos) pidetään fotomontaasin varhaisena muotona. Se oli eri kuvien tasojen yhdistämistä yhdeksi valokuvavedokseksi huolellisesti maskaamalla ja peräkkäin valottamalla. Varhaisten yhdistelmävedosten tekeminen vaati päiväkausien työn, laadukkaita työvälineitä ja kärsivällisyyttä. Sitä kutsuttiin aluksi "kaksoisvedostukseksi", koska aluksi käytettiin kahta negatiivia. Valokuvien yhdistely oli melko suosittua 1800-luvulla. Valokuvien yhdistämisen käytännön ohessa kuvien yhdistämistä pidettiin viihteellisenä, ja huvitusta herättivät postikortit, joissa vartaloon liitettiin erilainen pää, tai luotiin outoja tai mahdottomia olentoja.


title: Fotomontaasi

text:
Ajatus fotomontaasista alkoi kehittyä valokuvan alkua seuranneina aikoina heti, kun paperipohjainen, eikä enää metalliin tai lasiin kiinnitettävä valokuvaus tuli yleiseen käyttöön. Se ilmeni siten, että valokuvaaja liimasi vierekkäin useiden asiakkaiden muotokuvia ja valokuvasi ne sitten uudestaan mainostarkoitukseensa. Hän loi täten ihmisjoukon, jossa oli eri ajoilta ja ehkä myös eri paikoista otettuja osasia.
Ensimmäisen maailmansodan jälkeen kollaasin idea yleistyi. Berliinissä toiminut dada-taiteilijaryhmä etsi uusia ilmaisukeinoja, joilla olisi enemmän merkitystä kuin abstraktilla ilmaisulla, mutta joka ei palaisi vanhaan maalaustaiteen figuratiiviseen traditioon. Dadan piirissä fotomontaaseja tekivät muun muassa John Heartfield, Hannah Höch, Johannes Baader, Raoul Hausmann ja George Grotz.


title: Fotomontaasi

text: Surrealismin tullessa hallitsevaksi taidesuuntaukseksi Euroopassa jäi valokuvamontaasi vähemmälle huomiolle. Uusi kiinnostus dadaan 1960-luvulla muun muassa fluxus-ryhmän puitteissa elvytti fotomontaasin. Myös pop-taiteen liike käytti teoksissa ajan aikakauslehtien valokuvia ja tekstejä. Myös mainostajat saivat vaikutteita tästä tekniikasta luoden yhä uusia fotomontaaseja.


title: Fotomontaasi

text: Fotomontaasin käyttö 1980-luvun Euroopassa liittyi ydinaseiden vastaisen liikkeen käyttämiin julisteisiin ja muuhun graafiseen viestintään.


title: CHIPSat

text:
CHIPSat (Cosmic Hot Interstellar Plasma Spectrometer satellite) oli yhdysvaltalainen mikrosatelliitti, joka laukaistiin 12. tammikuuta 2003 Vandenberg Air Force Basestä Delta II -raketilla suuremman ICESat-satelliitin kanssa. Satelliitti oli NASAn ensimmäinen University-Class Explorers (UNEX) -missio. Se oli tiedesatelliitti, joka tutki tähtienvälistä ainetta. Sen toiminta päättyi vuonna 2008.
Sen rakensi Kailifornian yliopiston Berkeleyn kampuksella toimiva Space Sciences Laboratory.


title: Turkin Grand Prix 2011

text: Turkin Grand Prix 2011 oli Formula 1 -kauden 2011 neljäs osakilpailu, joka käytiin 8. toukokuuta 2011 Istanbul Park -moottoriradalla.


title: Turkin Grand Prix 2011

text: Paalupaikalta kilpailuun lähti Saksan Sebastian Vettel, joka saavutti kauden neljännen peräkkäisen paalupaikkansa. Vettel ajoi myös kilpailun voittoon. Toiseksi sijoittui Mark Webber ja kolmanneksi Fernando Alonso.


title: Turkin Grand Prix 2011

text: Kilpailu oli toistaiseksi viimeinen Turkin Grand Prix, sillä FIA jätti sen pois kauden 2012 kisakalenterista.


title: Charles Hernu

text: Charles Hernu (3. heinäkuuta 1923 – 17. tammikuuta 1990) oli ranskalainen sosialistipoliitikko, joka toimi maansa puolustusministerinä vuosina 1981–1985. Hernu erosi virastaan Rainbow Warriorin tapauksen jälkeen, ja hänet korvattiin Paul Quilèsilla.


title: Clemens von Pirquet

text: Clemens Peter Freiherr von Pirquet (12. toukokuuta 1874 Wien, Itävalta – 28. helmikuuta 1929) oli itävaltalainen tutkija ja lastenlääkäri. Hänen merkittävimmät saavutuksensa ovat bakteriologian ja immunologian alalta.


title: Clemens von Pirquet

text: Pirquet opiskeli teologiaa Innsbruckin yliopistossa ja filosofiaa Leuvenin yliopistossa. Lääketiedettä hän opiskeli Wienissä ja Königsbergissä ennen kuin hän aloitti opinnot Grazin yliopistossa, josta hän valmistui vuonna 1900 lääketieteen tohtoriksi. Vuonna 1902 hän aloitti työskentelyn Wienin lastensairaalassa.


title: Clemens von Pirquet

text: Pirquet havaitsi vuonna 1906, että potilaat, jotka olivat aiemmin saaneet injektioina hevosen seerumia tai isorokkorokotuksen, reagoivat nopeammin ja voimakkaammin toisen ruiskeeseen, eli kyse oli seerumitaudista, tuberkuliinireaktiosta ja anafylaksiasta. Kun hän havaitsi, että immuniteetti ja yliherkkyys olivat ilmiöinä lähisukuisia mutta käsitteinä vastakohtia, hän muoodsti Bela Schickin kanssa sanan "allergia" kreikan kielen sanoista "allos" ('toinen') ja "ergon" ('reaktio'), jolla sittemmin pitkään kuvattiin tätä yliherkkyysreaktiota, ennen kuin käyttöön tuli atopia.


title: Clemens von Pirquet

text: Pian isorokkohavainnon jälkeen Pirquet ymmärsi, että tuberkuliini, jonka Robert Koch oli 1890 eristänyt tuberkuloosia aiheuttavasta bakteerista, voi saada aikaan samanlaisen reaktion. Charles Mantoux kehitti edelleen Pirquet'n ajatuksia, ja Mantoux'n testistä, jossa tuberkuliinia ruiskutetaan ihoon, tuli vuonna 1907 tuberkuloosin diagnostinen koe eli tuberkuliinikoe.


title: Clemens von Pirquet

text: Pirquet hylkäsi 1909 tarjouksen tehtävästä Pasteur-instituutissa Pariisissa ja otti vastaan nimityksen professoriksi Yhdysvaltoihin Johns Hopkinsin yliopistoon, jonne oli juuri perustettu lastentautien tiedekunta. Jo vuoden kuluttua 1910 hän palasi Eurooppaan ja otti vastaan viran ensin Breslaussa (nyk. Wrocław) ja sitten Wienissä..


title: Clemens von Pirquet

text: Clemens von Pirquet ja hänen vaimonsa tekivät 28. helmikuuta 1929 itsemurhan syanidilla..


title: Saaren kartano (Ulvila)

text: Saaren kartano (aiemmin muun muassa "Holmgård") on kartano Ulvilassa Satakunnassa. Se on 1500-luvulta peräisin oleva vanha upseerien ja kruunun virkamiesten virkatalo. Kartano sijaitsee Ulvilan Saarenluodolla, jota Kokemäenjoen entinen suuhaara Kirkkojuopa erottaa Ulvilan Kirkonkylästä.


title: Saaren kartano (Ulvila)

text: Kartanon kaksikerroksinen päärakennus on vuodelta 1805, ja sitä ympäröi laaja puisto ja puutarha. Päärakennuksen rakennutti everstiluutnantti Carl Johan Stjernvall, hänen tyttärensä Aurora Karamzin on syntynyt kartanossa vuonna 1808.


title: Saaren kartano (Ulvila)

text: Saaren kartanon päärakennus puistoineen kuuluu osana Ulvilan kirkkoympäristöä Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Saaren kartano (Ulvila)

text: Saaren kartanoa hallitsi 1530-luvulla Kokemäen kartanon vouti Lauri Broke, jonka kuoltua kartano siirtyi hänen tyttärelleen ja tämän miehelle Niilo Mikonpojalle, jotka kuitenkin luovuttivat kartanon vuonna 1553 Kustaa Vaasalle. Kartano oli tilinpidollisessa yhteydessä Ulvilan kuninkaankartanoon muttei enää sen seuraajaan Porin kuninkaankartanoon 1561 jälkeen. Saaren kartano päätyi Juhana III:n puolison Gunilla Bjelken omaisuudeksi, kunnes tämä lahjoitti sen muiden tilojen ohella Gulbrand Olavinpojalle vuonna 1600. Kahta vuotta myöhemmin Gulbrand antoi Saaren kartanon Sunniemen kartanonherralle Götrik Finckelle velkojen pantiksi. Fincken kuoltua kartano siirtyi Hornin suvulle, kunnes 1600-luvun lopun reduktio palautti sen kruunun omaisuudeksi. 1700–1800-luvuilla kartano oli upseerien käytössä, ja vuodesta 1879 sitä vuokrasivat Rosenlewin suvun jäsenet.


title: Emmy (laulaja)

text: Emmy (oikealta nimeltään Emma Bedžanjan, , s. 12. huhtikuuta 1984) on armenialainen laulaja, joka edusti maataan vuoden 2011 Eurovision laulukilpailussa kappaleella ”Boom Boom”. Esitys ei päässyt kilpailun semifinaalista finaaliin.


title: Michael Farfan

text: Michael Farfan (s. 23. kesäkuuta 1988 San Diego, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa Major League Soccerin Philadelphia Unionia.


title: Michael Farfan

text: Farfan pelasi juniorina koulunsa Castle Park High Schoolin joukkueessa ja La Jolla Nomadsissa, jonka kanssa hän voitti alle 14-vuotiaiden Yhdysvaltain-mestaruuden vuonna 2002. Vuosina 2003–2005 hän kuului Yhdysvaltain jalkapalloliiton IMG Soccer Academy -koulutusohjelmaan, minkä jälkeen hän pelasi yliopistojalkapalloa opiskellessaan Cal State Fullertonissa (2006–2007) ja UNC Chapel Hillissä (2009–2010). Ensimmäisessä hänet valittiin muun muassa NCAA:n Big West Conferencen vuoden tulokkaaksi ja kahdesti konferenssin ykköstähdistöjoukkueeseen sekä jälkimmäisessä kahdesti Atlantic Coast Conferencen ykköstähdistöjoukkueeseen ja kerran kansallinen jalkapallovalmentajaliiton NSCAA:n maanlaajuiseen ykköstähdistöjoukkueeseen.


title: Michael Farfan

text: Yliopistovuosinaan Farfan pelasi myös USL Premier Development League -amatööriliigan Orange County Blue Starissa, Ventura County Fusionissa, Los Angeles Legendsissä ja Ogden Outlawsissa.


title: Michael Farfan

text: Farfan osallistui ammattilaisliiga Major League Soccerin vuoden 2011 MLS SuperDraft -varaustilaisuuteen, jonka toisella kierroksella Philadelphia Union varasi hänet. Hän debytoi Unionissa 6. huhtikuuta 2011 U.S. Open Cupin ottelussa D.C. Unitedia vastaan ja MLS:ssä 30. huhtikuuta 2011 ottelussa San Jose Earthquakesiä vastaan.


title: Michael Farfan

text: Farfan kuului Yhdysvaltain alle 17-vuotiaiden maajoukkueeseen ja osallistui ikäluokan MM-kilpailuihin vuonna 2005. Hän pelasi turnauksessa joukkueensa kaikissa neljässä ottelussa.